Δημήτρης Δρούτσας | ΕΜΠΡΟΣΘΟΦΥΛΑΚΑΣ - έπαλξη κοινωνικής πάλης\nΠαλιό σχέδιο πρόκλησης έντασης με την Ελλάδα το 2003 24/01/2010\nTags: τουρκικός στρατός, Δημήτρης Δρούτσας, Εργκενεγκόν, Ταράφ, Τουρκία\n«Παλιό σχέδιο πρόκλησης έντασης με την Ελλάδα το 2003»\nΗ τουρκική εφημερίδα ‘Taraf’ , η οποία θεωρείται ως ένα εναλλακτικό μέσο ενημέρωσης στην Τουρκία, μας πληροφόρησε προσφάτως για σενάρια των Τουρκικών ενόπλων δυνάμεων πρόκλησης έντασης στο Αιγαίο. Αυτά τα σενάρια μας παρουσιάστηκαν ως κατασκευασμένα με σκοπό να προκαλέσουν την πτώση της κυβέρνησης Ερντογάν, αλλά διαψεύστηκαν από το Τουρκικό γενικό επιτελείο. Τελικά, η ανάγνωση των άρθρων δημιουργεί περισσότερες απορίες από ότι υποτίθεται αποκαλύπτει. Μεταξύ των ερωτημάτων, μπορούμε να συνοψίσουμε τα εξής:\nΗ κατηγορία κατάρριψης αεροσκάφους της Τουρκικής Πολεμικής Αεροπορίας θα αφορούσε κατάρριψη εντός ή εκτός του Ελληνικού εναερίου χώρου; Σε κάθε περίπτωση, κατάρριψη οποιοδήποτε πολεμικού αεροσκάφους μέσα στον δικό του εναέριο χώρο αποτελεί casus belli για οποιαδήποτε σοβαρή χώρα, ανεξαρτήτως της συνύπαρξης ή μη στην ίδια στρατιωτική συμμαχία. Πώς οι Τουρκικές ένοπλες δυνάμεις ήταν τόσο σίγουρες πως η κατάρριψη οποιουδήποτε αεροσκάφους θα οδηγούσε σε μια ελεγχόμενη κρίση; Θα διακινδύνευαν οι Τούρκοι στρατηγοί έναν πιθανό πόλεμο έτσι ώστε να ανατρέψουν την πολιτική κατάσταση υπέρ τους; Κι αν ναι, πως μπορούσαν να είναι τόσο σίγουροι πως θα τον κέρδιζαν;\nΔεν μας κάνει εντύπωση το γεγονός πως οι Τούρκοι όχι μόνο δεν απέρριψαν τα σενάρια ως φανταστικά, αλλά δήλωσαν ευθαρσώς πως πρόκειτο για στρατιωτικά σενάρια έναντι της «εξωτερικής απειλής». Από τη μία αποδέχονται πως είναι ένα πραγματικό σενάριο δημιουργίας μιας κρίσης με την Ελλάδα εκ του μη όντος, από την άλλη είναι πρόθυμοι να αποκαλύψουν και την επόμενη αξίωση τους στο Αιγαίο που είναι το δικαίωμα της «αυτοάμυνας», πρακτικά η αξίωση η Τουρκία να είναι ο μοναδικός αφέντης του εναερίου χώρου της Ελλάδος. Το γεγονός πως το Τουρκικό επιτελείο μπήκε στον κόπο να δώσει εξηγήσεις για ένα δημοσίευμα μιας εφημερίδας μικρής κυκλοφορίας που αφορούσε ένα απόρρητο στρατιωτικό σενάριο, μας βάζει σε σκέψεις ως αναφορά την αρχική πρόθεση γύρω από τη δημοσιοποιησή του.\nΕίναι χαρακτηριστικό πως ο Μπιράντ προσπερνά τόσο άκομψα την πιθανότητα ελληνοτουρκικού πολέμου μέσα από ένα τέτοιο σενάριο, προσπαθώντας να περάσει την Ελλάδα ως μια ασήμαντη ποσότητα. Αν το παρόν σενάριο είναι κομμάτι μιας υποτιθέμενης σύγκρουσης της Τουρκικής κυβέρνησης με τις ένοπλες δυνάμεις της, τότε γιατί δεν γίνονται άμεσες ενέργειες; Και αν η Τουρκική κυβέρνηση χρειάζεται να κάνει …έρευνα (!) για να βρει που είναι κρυμμένα τα …δημοσιοποιημένα αρχεία του «σχεδίου Βαριά», πάει να πει πως δεν έχει κανένα απολύτως έλεγχο πάνω στις ένοπλες δυνάμεις, οπότε και τα υποτιθέμενα βήματα εκδημοκρατισμού της Τουρκίας αποδεικνύονται, για πολλοστή φορά, ανέκδοτο. Σε κάθε περίπτωση, τίποτα δεν συνηγορεί πως ένα σενάριο παρόμοιας υφής θα μπορούσε ποτέ να χρησημοποιηθεί ως αφορμή ανατροπής ενός εσωτερικού καθεστώτος, αφού η ίδια η φύση του επεισοδίου θα μπορούσε δυνητικά να λειτουργήσει και αμφίδρομα, ενάντια στους πραξικοπηματίες.\nΗ αναφορά της Ελλάδος ως εξωτερικής απειλής με αφορμή τη δημοσιοποίηση ενός σεναρίου που κανονικά, σε άλλες συνθήκες και σε άλλες χώρες, η υλοποίηση του ισοδυναμούσε με έναρξη πολέμου, σε συνδυασμό με την γελοία απάντηση του κ. Δημήτρη Δρούτσα, έχει ήδη δημιουργήσει ένα τετελεσμένο υπέρ της Τουρκίας, χαρίζοντας της το μονοπώλιο της βίας πάνω από το Αιγαίο, ένα τετελεσμένο που η Τουρκία θα αξιοποιήσει εν ευθέτω χρόνω.\n«Για σχέδιο πρόκλησης έντασης με την Ελλάδα το 2003 κάνει λόγο τουρκική εφημερίδα. Στόχος η «πτώση» Ερντογάν»\nΑκόμα και σε πτώση τουρκικού αεροσκάφους στόχευε το σχέδιο, προκειμένου να προκληθεί ένταση με την Αθήνα .\nΓια σχέδιο πρόκλησης έντασης με την Ελλάδα που θα μπορούσε να οδηγήσει μέχρι και σε πτώση τουρκικού αεροσκάφους, κάνει λόγο σε δημοσίευμά της η τουρκική εφημερίδα Taraf. Στόχος του σχεδίου ήταν η πτώση της κυβέρνησης Ερντογάν. Στην κατάρτιση του «σχεδίου Βαριά» έλαβαν μέρος, σύμφωνα με την εφημερίδα, 162 αξιωματικοί των τουρκικών Ενόπλων Δυνάμεων, εκ των οποίων οι 29 ήταν ανώτατοι.\nΤο σχέδιο, σύμφωνα με την Taraf, αποσκοπούσε στην πτώση της κυβέρνησης Ερντογάν και περιλάμβανε επί μέρους «σχέδιο πολεμικής αεροπορίας», το οποίο έφερε τη σφραγίδα «άκρως απόρρητο» και είχε ημερομηνία «Φεβρουάριος 2003». Το σχέδιο υπέγραφε ο διοικητής της Πολεμικής Αεροπορίας πτέραρχος Ιμπραχίμ Φιρτίνα.\nΤο σχέδιο φέρει τον τίτλο «καθήκον» και σε αυτό σημειώνονται τα εξής: «Με σκοπό την κήρυξη στρατιωτικού νόμου στο σύνολο της Τουρκίας και την επιτυχία των διοικήσεων του στρατιωτικού νόμου, το Γενικό Επιτελείο Αεροπορίας θα αυξήσει την ένταση με την Ελλάδα, θα προκαλέσει τους υποστηρικτές της ισλαμικής οπισθοδρόμησης και τη δραστηριότητά τους εναντίον των ενόπλων δυνάμεων».\nΣε άλλο σημείο του σχεδίου αναφέρεται:\n«Κατά τις πτήσεις στο Αιγαίο θα παρενοχλούνται τα αεροσκάφη της ελληνικής Πολεμικής Αεροπορίας και θα διαμορφωθεί κλίμα σύγκρουσης. «Εάν είναι δυνατόν, θα προκληθεί πτώση ενός αεροσκάφους μας από την ελληνική πολεμική αεροπορία και εάν δεν πραγματοποιηθεί αυτό, θα προκληθεί πτώση δικού μας αεροσκάφους με πυρά, σε κατάλληλο χώρο και χρόνο από πιλότο του Ειδικού Σμήνους το οποίο έχει αναδιαρθρωθεί. Θα διοχετευτούν στα ΜΜΕ ειδήσεις περί της πτώσης του αεροσκάφους μας από την ελληνική πολεμική αεροπορία και θα παρουσιαστεί η αδυναμία της κυβέρνησης του Κόμματος Δικαιοσύνης και Ανάπτυξης στο θέμα αυτό».\nΣύμφωνα με την εφημερίδα, το σχέδιο πρόκλησης έντασης με την Ελλάδα ανέφερε επίσης ότι «θα αυξηθεί με τρόπο ελεγχόμενο η εχθρότητα και η ένταση εναντίον της ελληνικής πολεμικής αεροπορίας και θα διασφαλιστεί ώστε οι πιλότοι να είναι πιο επιθετικοί κατά τις πτήσεις. Θα ανακοινωθεί ανεπισήμως στους πιλότους ότι σε παρόμοια περιστατικά θα μπορούν να ανοίγουν ακόμη και πυρ, στο πλαίσιο της νόμιμης άμυνας».\nΗ εφημερίδα γράφει ότι «παράλληλα με την προβοκάτσια αυτή που θα εξελισσόταν στον αέρα, το σχέδιο στόχευε στην αύξηση της έντασης στα σύνορα στη Θράκη και στη δημιουργία κλίματος επιστράτευσης σε όλη την περιοχή» και παραθέτει άλλο ένα σημείο από το σχέδιο:\n«Η ένταση θα αυξηθεί και στα σύνορα στη Θράκη, θα πραγματοποιηθούν περιπολίες σε περιοχές πλησίον των συνόρων στη Θράκη, ενώ θα διεξαχθούν κοινές στρατιωτικές ασκήσεις με το Πολεμικό Ναυτικό στο Αιγαίο. Στα αεροδρόμια Μπαλίκεσιρ, Τσίγλι, Τσόρλου και Νταλάμαν θα περιμένουν αεροσκάφη με βάση την αρχή 24 ωρών και ακόμη στο παραμικρό επεισόδιο θα απογειωθούν αεροσκάφη scrable.\n«Η διοίκηση του 134ου σμήνους θα πραγματοποιεί επιδείξεις κάθε δύο μέρες, σε διάφορες πόλεις, καλεσμένη των βιομηχανικών επιμελητηρίων, των επιχειρηματιών, των δικηγορικών συλλόγων κλπ. Θα αυξηθεί η συμπάθεια του λαού προς τις τουρκικές Ένοπλες Δυνάμεις και κατά τις επιδείξεις θα μοιραστούν δώρα στο λαό και ιδιαίτερα στα παιδιά».\n«Επιβεβαιώνει ο τουρκικός στρατός τα σχέδια έντασης με Ελλάδα, διαψεύδει πραξικόπημα »\nΤο τουρκικό Γενικό Επιτελείο Ενόπλων Δυνάμεων επιβεβαίωσε το σχεδιασμό στρατιωτικών σεμιναρίων και ασκήσεων, μετά από αποκάλυψη της τουρκικής εφημερίδα Taraf σχετικά με σχέδια αύξησης της έντασης στις σχέσεις με την Ελλάδα, διέψευσε, ωστόσο, ότι ήθελε να ανατρέψει την κυβέρνηση.\nΑν και το τουρκικό Γενικό Επιτελείο χαρακτήρισε απαράδεκτους τους «ισχυρισμούς» της εφημερίδας, παραδέχθηκε ότι το «επιχειρησιακό σχέδιο» στο οποίο αυτή αναφερόταν είναι πραγματικότητα.\nΗ εφημερίδα είχε γράψει ότι στο πλαίσιο των προσπαθειών για ανατροπή της κυβέρνησης, ανώτατοι αξιωματικοί είχαν καταρτίσει το 2003 σχέδια για κλιμάκωση της έντασης με την Ελλάδα, προκειμένου να δημιουργηθεί αναταραχή εντός της χώρας με στόχο την πτώση της κυβέρνησης Ερντογάν.\nΣτο πλαίσιο αυτό, προβλεπόταν η κλιμάκωση των πτήσεων τουρκικών πολεμικών αεροσκαφών στο Αιγαίο, με σκοπό να καταρριφθεί τουρκικό αεροσκάφος από ελληνικό ή να γίνει κατάρρευση από τουρκικά πυρά και να κατηγορηθεί στη συνέχεια η Αθήνα.\nΤαυτόχρονα, τα σχέδια προέβλεπαν αύξηση της στρατιωτικής κινητικότητας στην περιοχή των ελληνοτουρκικών συνόρων.\nΣτην ανακοίνωση του τουρκικού στρατού υπογραμμίζεται ότι το «Σεμινάριο Σχεδιασμού», όπως αναφέρεται, «περιλαμβάνεται στο πρόγραμμα ασκήσεων της περιόδου 2003-2006 του Γενικού Επιτελείου».\nΑναφέρεται ότι «σκοπός του Σεμιναρίου Σχεδιασμού είναι η ανάπτυξη των επιχειρησιακών σχεδίων που ετοιμάζονται σχετικά με την εξωτερική απειλή και η διασφάλιση της εκπαίδευσης του σχετικού προσωπικού. Το Σεμινάριο εφαρμόστηκε στο πλαίσιο σεναρίου το οποίο περιλάμβανε περίοδο συνεχώς αυξανόμενης έντασης».\nΣτην ίδια ανακοίνωση υπογραμμίζεται ότι «το Σεμινάριο ασχολήθηκε και με θέματα στρατιωτικού νόμου, ο οποίος εφαρμόζεται και σε περιπτώσεις πολέμου ή σε περιπτώσεις εμφάνισης καταστάσεων όπου ο πόλεμος καθίσταται αναγκαίος».\nΤο επιτελείο ανέφερε ότι «δεν είναι δυνατόν να δεχθεί κάποιος που διαθέτει νου και συνείδηση, τους ισχυρισμούς που προβάλλονται σχετικά με το σχέδιο».\nΤην Πέμπτη, η εφημερίδα Taraf ασχολήθηκε εκ νέου με το θέμα, αποκαλύπτοντας τα ονόματα 36 δημοσιογράφων που σύμφωνα με τα σχέδια αυτά θα συλλαμβάνονταν μετά την επιβολή του στρατιωτικού νόμου. Μεταξύ τους υπήρχαν γνωστά ονόματα, όπως του αρμενικής καταγωγής δημοσιογράφου Χραντ Ντινκ που δολοφονήθηκε στις 19 Ιανουαρίου 2007.\nΣύμφωνα με την εφημερίδα, τα σενάρια προέβλεπαν τη σύλληψη συνολικά 200.000 ατόμων.\n«Τούρκοι στρατηγοί σχεδίαζαν θερμό επεισόδιο στο Αιγαίο».\nΤην τεχνητή πρόκληση θερμού επεισοδίου στο Αιγαίο ανάμεσα σε Ελλάδα και Τουρκία που θα είχαν δημιουργήσει οι ίδιες οι τουρκικές ένοπλες δυνάμεις σχεδίαζε κομμάτι του τουρκικού στρατού που εικάζεται ότι ταυτίζεται με την παραστρατιωτική οργάνωση Εργκενέκον. Πρώτος στόχος των «πασάδων» ήταν να έρθουν οι δύο χώρες στα πρόθυρα πολέμου μέσω της κατάρριψης τουρκικού αεροσκάφους από άλλο τουρκικό μαχητικό, ενέργεια που ωστόσο θα αποδιδόταν στην Ελλάδα. Μέσα από τη δημιουργία κλίματος αναταραχής οι Τούρκοι στρατηγοί θα χρησιμοποιούσαν την ελληνοτουρκική σύρραξη για να «γκρεμίσουν» από την εξουσία τον Ταγίπ Ερντογάν.\nΤο θέμα αποκάλυψε με πρωτοσέλιδο δημοσίευμα της η τουρκική εφημερίδα Taraf με αποτέλεσμα να ξεσπάσει σάλος τόσο σε Τουρκία, όσο και σε Ελλάδα.\nΣε απάντηση τους, οι τουρκικές Ενοπλες Δυνάμεις ουσιαστικά επιβεβαιώνουν την ύπαρξη σχετικού σχεδίου, σημειώνοντας ότι επρόκειτο για σεμινάριο -όπως το χαρακτηρίζουν- σκοπός του οποίου ήταν η «ανάπτυξη επιχειρησιακών σχεδίων, αναφορικά με εξωτερική απειλή και η εκπαίδευση του προσωπικού. Τα περί πραξικοπήματος αντιβαίνουν στην κοινή λογική, αφού ο στρατιωτικός νόμος εφαρμόζεται και σε περιπτώσεις πολέμου» καταλήγει η ανακοίνωση του τουρκικού γενικού επιτελείου.\nΕρωτηθείς για το θέμα, ο αναπληρωτής υπουργός Εξωτερικών κ. Δημήτρης Δρούτσας, δήλωσε ότι οι πληροφορίες που είδαν το φως της δημοσιότητας «είναι ενδεικτικές μιας νοοτροπίας που συντηρείται σε κύκλους της γειτονικής χώρας. Είναι ενδεικτικές των εμποδίων που αντιμετωπίζουμε στην προσπάθεια οικοδόμησης σχέσεων εμπιστοσύνης και συνεργασίας με την Τουρκία». Υπογράμμισε ότι το θέμα διερευνάται ακόμα και ότι «από την πλευρά μας θα παρακολουθήσουμε με μεγάλη προσοχή τις εξελίξεις και την πορεία των ερευνών. Δεν μπορώ όμως παρά να εκφράσω και τη δυσαρέσκεια και τη λύπη μου για τα σενάρια αυτά. Ελπίζω τουλάχιστον ότι σήμερα αποτελούν παρελθόν».\n«Η Τουρκία και ο στρατός»\n01 Ιουλίου 2008\nΤο βράδυ της 4ης Μαρτίου, μια μαύρη Μερσεντές διέσχισε με ιλιγγιώδη ταχύτητα τους δρόμους της Άγκυρας έως ότου φτάσει στο Αρχηγείο του τουρκικού στρατού. Η Μερσεντές μετέφερε τον Οσμάν Πακσούτ, δεύτερο στην ιεραρχία δικαστή στο Ανώτατο Δικαστήριο της Τουρκίας.\nΗ συνάντηση του με τον διοικητή των χερσαίων στρατιωτικών δυνάμεων της Τουρκίας, στρατηγό Ιλκέρ Μπασμπούγκ, επρόκειτο να είναι μυστική, οι κάμερες ασφαλείας είχαν απενεργοποιηθεί, επειδή ακριβώς η συνάντηση θα γινόταν σε μια εξαιρετικά ευαίσθητη, πολιτικά, στιγμή. Η τουρκική Αντιπολίτευση μόλις είχε προσφύγει στο Ανώτατο Δικαστήριο, ζητώντας την ανατροπή νόμο που ψηφίστηκε από την κυβερνητική πλειοψηφία, και επιτρέπει στις γυναίκες να φορούν την ισλαμική μαντίλα μέσα στα Πανεπιστήμια.\nΣε λιγότερο από τέσσερις εβδομάδες, στις 31 Μαρτίου το Ανώτατο Δικαστήριο αποφάσισε ότι θα εξετάσει την προσφυγή της Αντιπολίτευσης για απαγόρευση της λειτουργίας του κόμματος Δικαιοσύνης και Ανάπτυξης και τον αποκλεισμό από την πολιτική διαδικασία, 71 στελεχών του κόμματος του κυρίου Ερντογάν, συμπεριλαμβανομένου και του ιδίου, αλλά και του προέδρου της Τουρκίας, Αμπντουλάχ Γκιουλ. Η κατηγορίες στηρίζονται στην υπόθεση ότι το κόμμα του Ταγίπ Ερντογάν προσπαθεί να επιβάλλει την Σαρία, δηλαδή τον ισλαμικό νόμο στην Τουρκία.\nΗ απόφαση αυτή του Ανωτάτου Δικαστηρίου, δίνει ακόμη περισσότερο «ύποπτο» χαρακτήρα στη συνάντηση του δικαστή Πακσούτ με τον στρατηγό Μπασμπούγκ, ο οποίος και προορίζεται ως διάδοχος του στρατηγού Μπουγιούκανιτ, στο Γενικό Επιτελείο Στρατού της Τουρκίας. Οι κινήσεις αυτές ενισχύουν τις υποψίες πολλών Τούρκων ότι ο στρατός και οι δικαστές είναι πίσω από την παρασκηνιακή προσπάθεια ανατροπής της μετριοπαθούς κυβέρνησης, ισλαμικών πολιτικών ριζών, με «δικαστικό πραξικόπημα». Οι κινήσεις αυτές έπονται τις απόπειρας των στρατηγών να εμποδίσουν τον Αμπντουλάχ Γκιουλ, τον Απρίλιο του 2007, να γίνει πρόεδρος της Τουρκίας.\nΠολλοί λίγοι Τούρκοι θα είχαν μάθει για την συνάντηση του στρατηγού με τον ανώτατο δικαστή αν η είδηση δεν είχε δημοσιευθεί στην καθημερινή εφημερίδα Taraf. Από την ημέρα της κυκλοφορίας της τον τελευταίο Νοέμβριο, με μότο την φράση «το να σκέφτεται κανείς σημαίνει να λαμβάνει θέση», η Taraf έχει δημοσιεύσει μια σειρά από άρθρα και πληροφορίες που «αποκαλύπτουν» την προσπάθεια του στρατού να υπονομεύσει την κυβέρνηση του Ταγίπ Ερντογάν και του κόμματος Δικαιοσύνης και Ανάπτυξης. Η εφημερίδα έχει κερδίσει σε κύρος και κυκλοφορία προς ικανοποίηση του εκδότη της, Μπασάρ Αρσλάν.\nΕν μέσω φημών ότι ο στρατός προετοιμάζει πραξικόπημα, η Taraf έχει γίνει η εφημερίδα που διαβάζουν οι νεαροί Τούρκοι οι οποίου δεν φοβούνται να μιλήσουν πολιτικά, και πιστεύουν ότι το μέλλον της Τουρκίας πρέπει να καθορίζεται από το λαό και όχι από τους στρατιωτικούς. Πριν από μερικές ημέρες 7.000 τούρκοι πολίτες πραγματοποίησαν συγκέντρωση διαμαρτυρίας στην Κωνσταντινούπολη, διαδηλώνοντας κατά ενός πιθανού πραξικοπήματος, πολλοί από αυτούς κραδαίνοντας την Taraf.\nΗ εφημερίδα, η αρθρογραφία και τα ρεπορτάζ της οποίας έχουν «προκλητικό» για το κατεστημένο χαρακτήρα, έκανε δυναμική εμφάνιση, όταν πρόσφατα δημοσίευσε έγγραφα σύμφωνα με τα οποία, το Γενικό Επιτελείο φέρεται να οργανώνει εκστρατεία κινητοποίησης της κοινής γνώμης κατά της κυβέρνησης Ερντογάν και των οπαδών της. Το προσχέδιο του Γενικού Επιτελείου συντάχθηκε όταν το κόμμα Δικαιοσύνης και Ανάπτυξης κέρδισε τις εκλογές του Ιουλίου του 2007 και επέστρεψε στην κυβέρνηση. Το Γενικό Επιτελείο διέψευσε τα δημοσιεύματα και ανακοίνωσε ότι δεν ενέκρινε κανένα τέτοιο έγγραφο, αλλά δεν αρνήθηκε την ύπαρξη του. Πάντως οι πληροφορίες της τουρκικής εφημερίδας προέρχονται από δυσαρεστημένους με την ηγεσία του, αξιωματικούς του τουρκικού στρατού.\nΤέτοιους είδους διαρροές έφθειραν την εικόνα του τουρκικού στρατού, και ενέτειναν τις φήμες για «σχίσμα» στην ηγεσία του Γενικού Επιτελείου. Στο παρελθόν διαφορές στο εσωτερικό του στρατεύματος ήρθαν στην επιφάνεια με δημοσίευμα του εβδομαδιαίου περιοδικού Nokta, που έφερε στο φως της δημοσιότητας το ημερολόγιο ανώτατου διοικητή του τουρκικού ναυτικού, ο οποίος περιέγραφε δύο αποτυχημένες προσπάθειες στρατιωτικού πραξικοπήματος το 2004. Μετά από λίγο καιρό το περιοδικό έκλεισε μετά από παρέμβαση των δικαστών και ο εκδότης διώχθηκε για συκοφαντική δυσφήμιση. Ίσως η εφημερίδα Taraf να έχει την ίδια μοίρα.\nΗ Taraf είναι ήδη πολύ ισχυρότερη από το περιοδικό Nokta. Η Γιασμίν Κονγκάρ, μαχητική δημοσιογράφος της εφημερίδας και δεύτερη στην ιεραρχία δηλώνει ότι η Taraf αλλάζει τον τρόπο με τον οποίο εργάζονται και λειτουργούν τα μέσα ενημέρωσης στην Τουρκία. Η κυκλοφορία της εφημερίδας, που πουλά 25.000 φύλλα την ημέρα συνεχίζει να ανεβαίνει. Πάντως η εφημερίδα αντιμετωπίζει εκστρατεία λάσπης από παρασκηνιακούς κύκλους που διαδίδουν ότι η εφημερίδα χρηματοδοτείται από «ισλαμιστική αδελφότητα» που έχει σχέση με το Κόμμα Δικαιοσύνης και Ανάπτυξης, και επίσης ότι λαμβάνει «εντολές» από τις Ηνωμένες Πολιτείες.\nΕίναι όμως πολύ εύκολο να υπερεκτιμήσει κανείς την επιρροή μιας εφημερίδας όπως η Taraf, ή της «κοινωνίας των πολιτών» στο σύνολο της, και την δυναμική τους μέσα στην κοινωνία. «Η τουρκική κοινωνία των πολιτών δεν έχει καν τη δύναμη να επιβάλλει τον επανασχεδιασμό κεντρικών δρόμων, πόσο μάλλον να επηρεάσει τις κινήσεις των στρατηγών και τις αντιλήψεις του περί εθνικού συμφέροντος», υποστηρίζει ο Χάουαρντ Άϊσενστατ, ιστορικός με έδρα τη Νέα Υόρκη.\n«Η εμπιστοσύνη του τουρκικού λαού προς τις ένοπλες δυνάμεις της χώρας, το υψηλό τους γόητρο, αλλά και η ένταση του τουρκικού εθνικισμού, διασφαλίζουν μια χλιαρή αντίδραση του λαού σε περίπτωση στρατιωτικού πραξικοπήματος» συμπληρώνει ο ιστορικός Χάουαρντ Άϊσενστατ. Πάντως όπως δήλωσε πρόσφατα η κυρία Κονγκάρ από την εφημερίδα Taraf, «υπάρχουν στελέχη των τουρκικών ενόπλων δυνάμεων που θεωρούν ότι το εθνικό συμφέρον της Τουρκίας μπορεί να συμβαδίσει με την διαδικασία εκδημοκρατισμού, και γι αυτό θα συνεχίσουν να διαρρέουν πολύτιμες πληροφορίες προς τον Τύπο».\n«Οι στρατηγοί σχεδίαζαν νέα Ίμια »\nΠολύ κοντά στην πραγματικότητα θεωρούν πως είναι το σενάριο «Βαριοπούλα» (προσπάθεια ανατροπής της κυβέρνησης Ερντογάν το 2003 με παράλληλη πρόκληση κρίσης στο Αιγαίο από στρατιωτικούς) τρεις Τούρκοι αναλυτές που μιλούν στα «ΝΕΑ». Θεωρούν μάλιστα πως η διάψευση των ισχυρισμών από το τουρκικό Γενικό Επιτελείο δεν είναι καθόλου πειστική…\n«Παρά τις διαβεβαιώσεις του Γενικού Επιτελείου ότι το σενάριο δεν είχε καμία σχέση με την ανατροπή της κυβέρνησης, αυτό φαίνεται σοβαρό. Απλώς εντυπωσιάζομαι από το πόσο εξωφρενικό είναι! Αν οι τουρκικές Ένοπλες Δυνάμεις το πήραν στα σοβαρά, είμαι απογοητευμένος», λέει στα «ΝΕΑ» ο Μεχμέτ Αλί Μπιράντ, αναλυτής του CΝΝ Τurk και επικεφαλής στο Κanal D. Επισημαίνει ότι η διάψευση του τουρκικού Γενικού Επιτελείου «δεν ήταν και πολύ πειστική» και αυτό διότι «η εμπειρία του παρελθόντος μας δείχνει ότι πάντα γίνεται κάποιου είδους προετοιμασία πριν από πραξικοπήματα». Ο δημοσιογράφος πιστεύει ότι η κυβέρνηση Ερντογάν έχει λάβει σοβαρά υπ΄ όψιν το σενάριο που είδε το φως της δημοσιότητας, «γι΄ αυτό δεν προέβη σε ανακοίνωση και αναμένει τα αποτελέσματα της έρευνας που θα γίνει». Κατά τον Μπιράντ, υπάρχει και η θετική πλευρά: «Το σενάριο δεν είναι έκπληξη. Η έκπληξη είναι ότι κατέληξε σε μια εφημερίδα. Πέντε χρόνια πριν, αυτό δεν θα γινόταν. Είναι καλό σημάδι ότι η «Ταράφ» είχε τα κότσια να το δημοσιεύσει και είναι δείγμα ότι η Τουρκία αλλάζει».\nΕσωτερικοί, εξωτερικοί εχθροί\nΤα «έγγραφα εθνικής ασφαλείας» που δημοσιεύθηκαν, διευκρινίζει ο Τζελάλ Μπασλανγκίτς, δημοσιογράφος κουρδικής καταγωγής και αρθρογράφος σε μία σειρά από τουρκικές εφημερίδες, ορίζουν τους εσωτερικούς και εξωτερικούς εχθρούς. Σύμφωνα με το έγγραφο, υπογραμμίζει, «οι εσωτερικοί εχθροί είναι οι μειονότητες, οι μουσουλμάνοι, το ακραίο Ισλάμ και αυτοί που θέλουν να διαιρέσουν τη χώρα (οι Κούρδοι). Είναι σαφές ότι βλέπουν τους συμπατριώτες τους ως εχθρούς. Με αυτή τη λογική, είναι οι Τούρκοι πολίτες αυτοί που πρέπει να εξουδετερωθούν». Το σενάριο αποδεικνύει, συνεχίζει, ότι «εξωτερικοί εχθροί και η κυβέρνηση της χώρας που δεν ταιριάζει στη δική τους νοοτροπία, μπήκαν στο ίδιο καλάθι. Αλλά και ότι προτιμούν να λύνουν τα εσωτερικά προβλήματα με τις δικές τους μεθόδους και χρησιμοποιούν την εξωτερική πολιτική για να προκαλέσουν συγκρούσεις στο εσωτερικό». Γιατί με αυτό τον τρόπο; «Διότι, ως σύμμαχος της Ελλάδας στο ΝΑΤΟ, η Τουρκία δεν μπορεί να προκαλέσει πόλεμο. Ωστόσο με την προσπάθεια να προκληθεί ένταση στο Αιγαίο, αποδεικνύεται ότι προσπαθούν να κάνουν εσωτερικές «ρυθμίσεις» με στρατιωτικά άδικες μεθόδους».\n«Χούντες στον Στρατό»\nΤο σχέδιο είναι μόνο το πιο πρόσφατο μιας σειράς από απόπειρες πραξικοπημάτων από το 2003 και αφορά την έρευνα για την οργάνωση Εργκένεκον, θυμίζει ο Σαχίν Αλπάι, αρθρογράφος της εφημερίδας «Ζαμάν» και καθηγητής στο Πανεπιστήμιο Μπαχτσεσεχίρ, ο οποίος θεωρεί ότι το σενάριο είναι αξιόπιστο. Για του λόγου το αληθές, «η τουρκική ιστορία από το ΄50 και μετά είναι γεμάτη από συνωμοσίες για πραξικοπήματα. Ακόμη και πρόσφατα, πολλές συνωμοσίες με παρόμοια και φαινομενικά απίστευτα σενάρια αποκαλύφθηκαν». «Οι συνωμοσίες υποδεικνύουν την ύπαρξη μιας σειράς από χούντες στις τάξεις του Στρατού», σημειώνει. Τονίζει όμως πως το γεγονός ότι τα σχέδια αποκαλύφθηκαν και ερευνώνται, «μπορεί να υποδεικνύει ότι η ηγεσία του Στρατού δεν είναι καθόλου ευχαριστημένη γι΄ αυτά. Θυμίζω ότι ο επικεφαλής των Ενόπλων Δυνάμεων στρατηγός Ιλκέρ Μπασμπούγ έχει πει επανειλημμένα ότι οι Ένοπλες Δυνάμεις δεν θα γίνουν το λιμάνι όσων είναι ενάντια στη δημοκρατία και τους νόμους».\nΗ κυβέρνηση Ερντογάν εξετάζει σοβαρά το σενάριο πραξικοπήματος εναντίον της, «γι΄ αυτό και περιμένει τα αποτελέσματα της έρευνας»\nΔρούτσας: Ενδεικτικό νοοτροπίας κύκλων της Τουρκίας\nΤη δυσαρέσκεια και τη λύπη του για τα σενάρια εξέφρασε χθες ο αναπληρωτής υπουργός Εξωτερικών Δημήτρης Δρούτσας. Ερωτηθείς για τις πληροφορίες που είδαν το φως της δημοσιότητας, απάντησε ότι «είναι ενδεικτικές μιας νοοτροπίας που συντηρείται σε κύκλους της γειτονικής χώρας, των εμποδίων που αντιμετωπίζουμε στην προσπάθεια οικοδόμησης σχέσεων εμπιστοσύνης και συνεργασίας».\nΠρόσθεσε δε ότι η ελληνική πλευρά θα παρακολουθήσει με προσοχή τις εξελίξεις και την πορεία των σχετικών ερευνών, ενώ εξέφρασε την ελπίδα ότι τα σενάρια «σήμερα αποτελούν παρελθόν».\nΟι στρατιωτικοί αρνούνται και μιλούν για σχεδιασμούς ασκήσεων!\nΣε νέο γύρο αντιπαράθεσης μεταξύ στρατού και κυβέρνησης στην Τουρκία οδηγεί η αποκάλυψη του σχεδίου «Βαριοπούλα» από την εφημερίδα «Ταράφ» για προσπάθεια ανατροπής της κυβέρνησης Ερντογάν το 2003 και πρόκληση κρίσης στο Αιγαίο. Ο στρατός αρνήθηκε χθες όλα όσα του καταλογίζονται υποστηρίζοντας ότι οι σχεδιασμοί έγιναν στο πλαίσιο σεμιναρίου και άσκησης. Άρχισε ήδη εισαγγελική έρευνα, αν και η κυβέρνηση δεν τοποθετήθηκε ακόμη.\nΗ ανακοίνωση του Γενικού Επιτελείου χθες προκάλεσε μεγαλύτερη ένταση, καθώς ήταν ιδιαίτερα σκληρή. «Κάποιος που διαθέτει μυαλό και συνείδηση δεν είναι δυνατόν να δεχθεί τους ισχυρισμούς που προβάλλονται σχετικά με το σχέδιο αυτό». Ο τουρκικός στρατός επιβεβαίωσε ωστόσο την πραγματοποίηση Σεμιναρίου Σχεδιασμού το οποίο πραγματοποιήθηκε στις 5-7 Μαρτίου 2003, το οποίο όμως περιλαμβανόταν στο πρόγραμμα ασκήσεων της περιόδου 2003-2006. «Σκοπός είναι η ανάπτυξη των επιχειρησιακών σχεδίων που ετοιμάζονται σχετικά με την εξωτερική απειλή και η διασφάλιση της εκπαίδευσης του σχετικού προσωπικού», σύμφωνα με το Γενικό Επιτελείο.\nΟ απόστρατος Τσετίν Ντογάν, ο οποίος φέρεται να υπογράφει το σχέδιο «Βαριοπούλα», προχθές το πρωί φερόταν να έχει αποδεχτεί ότι ήταν επικεφαλής του σχεδίου στην ιστοσελίδα του τηλεοπτικού σταθμού ΤV24. Αργότερα όμως είπε ότι «τα έγγραφα αυτά είναι τα χαρτιά επί των οποίων «έπαιζαν πολεμικά παιχνίδια» στο πλαίσιο των Ειδικών Σεμιναρίων».\nΗ εφημερίδα «Ταράφ» στο προχθεσινό δημοσίευμά της αποκάλυψε ότι ο στρατός σχεδίασε σε συνάντηση του Μαρτίου του 2003 την πρόκληση κλίματος χάους καθώς και πρόκληση έντασης στο Αιγαίο με κατάρριψη τουρκικού μαχητικού από ελληνικά μαχητικά με στόχο την πτώση της κυβέρνησης Ερντογάν. Χθες η εφημερίδα επανήλθε με νέες αποκαλύψεις για λίστα 843 ονομάτων πολιτών οι οποίοι θα συλλαμβάνονταν αμέσως. Το ερώτημα ωστόσο είναι πώς θα αντιδράσει σήμερα η εφημερίδα «Ταράφ» μετά τη σκληρή επίθεση του Γενικού Επιτελείου εναντίον της; Άλλωστε η κόντρα μεταξύ «Ταράφ» και στρατού ξεκίνησε από την πρώτη ημέρα έκδοσης της εφημερίδας. Εναντίον της εφημερίδας υπάρχουν πολλές αντιδράσεις, ενώ κυκλοφορούν και φήμες ότι χρηματοδοτείται από το κίνημα Γκιουλέν και τους ισλαμιστές.\nΤο «αντι-ισλαμικό» κίνημα το οποίο άρχισε να δημιουργείται τα τελευταία δύο χρόνια δίνει τώρα τη δική του ερμηνεία στις εξελίξεις υποστηρίζοντας ότι «θα βγουν και άλλα σχέδια» στην επιφάνεια από τον φιλοκυβερνητικό Τύπο με στόχο να πληγεί ο στρατός.\nΕπί Χριστόφια η Τουρκία πανηγυρίζει πως «η Κύπρος δεν μπορεί να μας σταματήσει» 24/12/2009\nPosted by Εμπροσθοφύλακας in ΑΠΟΚΑΤΑΣΤΑΣΗ ΑΛΗΘΕΙΑΣ, ΕΘΝΙΚΑ ΘΕΜΑΤΑ, ΕΛΛΑΔΟΤΟΥΡΚΙΚΑ, ΕΥΡΩΠΗ, ΚΥΠΡΙΑΚΟ, ΠΡΩΤΟΣΕΛΙΔΑ.\nTags: Αμπντουλάχ Γκιουλ, Γιώργος Παπανδρέου, Δημήτρης Δρούτσας, Δημήτρης Χριστόφιας, Μάρκος Κυπριανού, Τουρκία - ΕΕ, επί Χριστόφια\nΣχόλιο Συντακτικής Ομάδας: Ο Ερντογάν, ο Νταβούτογλου και ο Γκιουλ, σύσσωμη δηλαδή η κυβέρνηση η οποία φέρει την ευθύνη για την συνεχιζόμενη κατοχή της Κύπρου, πανηγυρίζει για τα αποτελέσματα της Συνόδου Κορυφής στην ΕΕ, όπου με τις ψήφους Δ.Δρούτσα-Μ.Κυπριανού η Τουρκία συνεχίζει αλώβητη την ενταξιακή πορεία της. Ο Μάρκος Κυπριανού μιλά για διαστρέβλωση και παραπληροφόρηση στην Κύπρο, και τονίζει πως «ήταν το καλύτερο λεκτικό που πήραμε ποτέ» [δηλώσεις στο ‘Σούπερ Σπορ FM 16/12/2009]. Ας πούμε λοιπόν πως στην Κύπρο παραπληροφορούν οι κακοί απορριπτικοί… Η φασιστική Τουρκία όμως γιατί πανηγυρίζει κ. Μάρκο; Η ιμπεριαλιστική Τουρκία γιατί θεωρεί πλέον το Κυπριακό «ένα τεχνικό πρόβλημα»; Και γιατί επί Προεδρίας Χριστόφια ο Γκιουλ δηλώνει ωμά πως «η Κύπρος δεν μπορεί να μας σταματήσει»;\nΕπίσης, όταν ο Πρωθυπουργός της αποικιοκρατικής Βρετανίας γράφει «φιλικά» πρωτοσέλιδα άρθρα στην «κομμουνιστική», «αριστερή», «αντιιμπεριαλιστική» ‘Χαραυγή’, και ο Πρόεδρος Χριστόφιας δηλώνει πως μεταξύ τους αναπτύχθηκε μια «πολύ καλή φιλία», θα αναμέναμε καλύτερη αντιμετώπιση. Αντ’ αυτού, η Βρετανία, σε συνεργασία με την σουηδική Προεδρία της ΕΕ, όχι μόνο πρωτοστάτησε στην υπόσκαψη της Κυπριακής Δημοκρατίας, αλλά εξέδωσε και μια επιπλέον εχθρική ανακοίνωση από πάνω! Αλήθεια, γιατί δεν «αποκαταστάθηκαν» οι σχέσεις μας με την Βρετανία και την Σουηδία 2 χρόνια μετά την αποκαθήλωση του Τάσσου;\nΥ.Γ. – Περισσότερα κείμενα επί του θέματος: Επί Χριστόφια η Τουρκία συνεχίζει αλώβητη την πορεία της στην Ε.Ε.\n«Η Κύπρος δεν μπορεί να μας σταματήσει»\nΑλαζονική δήλωση Γκιουλ μετά τη «μεγάλη επιτυχία» μας: «Τεχνικό πρόβλημα» θεωρεί το Κυπριακό ο Τούρκος Πρόεδρος\nΜάρκος Κυπριανού: Διαστρεβλώνονται τα γεγονότα\n«H Κύπρος δεν μπορεί να παρεμποδίσει την πορεία της Τουρκίας στην Ε.Ε.», δήλωσε με αλαζονεία ο Πρόεδρος της Τουρκίας Αμπντουλάχ Γκιουλ, πανηγυρίζοντας για την άνετη διέξοδο που πρόσφερε στην Τουρκία, στην πρόσφατη αξιολόγηση της ενταξιακής της πορείας, η κυπριακή κυβέρνηση. Μιλώντας με τον Αλβανό ομόλογό του σε κοινή δημοσιογραφική διάσκεψη στα Τίρανα, ο Τούρκος Πρόεδρος ανέφερε χαρακτηριστικά: «Η κατεύθυνση της Τουρκίας είναι γνωστή. Στόχος μας είναι η πλήρης ένταξη στην Ε.Ε. Η υπόθεση της Κύπρου αποτελεί ένα τεχνικό πρόβλημα. Η Κύπρος δεν μπορεί να παρεμποδίσει την πορεία της Τουρκίας προς την Ε.Ε. Όταν έλθει ο καιρός, τα θέματα αυτά θα λυθούν. Όσο αφορά το θέμα των περιορισμών, αυτοί μπορούν να αρθούν αμοιβαία», υπονοώντας την εφαρμογή του Πρωτοκόλλου ως αντάλλαγμα προς το άνοιγμα των παράνομων λιμανιών και αεροδρομίων προς τον έξω κόσμο.\nΓια πρωτοφανή μηδενισμό, παραπληροφόρηση, παρερμηνεία και διαστρέβλωση των γεγονότων κάνει λόγο ο Υπουργός Εξωτερικών Μάρκος Κυπριανού, σχετικά με τα Συμπεράσματα του Συμβουλίου Γενικών Υποθέσεων και τη μονομερή δήλωση της Κύπρου.\n«Παρακολουθώ τις τελευταίες ημέρες τη ‘φιλολογία’ που αναπτύχθηκε σχετικά με την κατάληξη της συζήτησης για την ενταξιακή πορεία της Τουρκίας στο Συμβούλιο Γενικών Υποθέσεων, τα Συμπεράσματα που υιοθετήθηκαν από το Συμβούλιο και τη μονομερή δήλωση της Κύπρου για το μη άνοιγμα έξι κεφαλαίων, αν δεν εκπληρώσει η Τουρκία τις υποχρεώσεις της», αναφέρει σε γραπτή δήλωσή του ο κ. Κυπριανού.\n«Με έκπληξη παρατηρώ έναν πρωτοφανή μηδενισμό, παραπληροφόρηση, παρερμηνεία και διαστρέβλωση των γεγονότων. Πάντα πίστευα ότι ζητήματα που άπτονται του εθνικού συμφέροντος δεν θα πρέπει να χρησιμοποιούνται για μικροκομματικές σκοπιμότητες», προσθέτει.\nΟ κ. Κυπριανού σημειώνει πως πρόθεσή του ήταν με την επιστροφή του στην Κύπρο να προβεί σε δημόσια πλήρη ανάλυση των αποφάσεων και της συζήτησης που έγινε στο Συμβούλιο Υπουργών, «για να μπορεί να έχει επιτέλους ο κυπριακός λαός την ακριβή εικόνα των πραγματικών δεδομένων και όχι μέσα από το φακό πολιτικών σκοπιμοτήτων».\n«Όμως, και εγώ, όπως και ο υπόλοιπος κυπριακός λαός, νιώθω αποτροπιασμό και βαθιά θλίψη για τη βάνδαλη και ιερόσυλη πράξη που διενεργήθηκε ψες στον τάφο του τέως Προέδρου της Δημοκρατίας, του αείμνηστου Τάσσου Παπαδόπουλου», αναφέρει ο κ. Κυπριανού, προσθέτοντας ότι μετά από αυτό το γεγονός, δεν το θεωρεί πρέπον να προχωρήσει στη διάσκεψη Τύπου.\n«Σύντομα και σε εύθετο χρόνο θα προβώ στην πλήρη ενημέρωση και σε απαντήσεις για όλη την ανυπόστατη κριτική», αναφέρει στη γραπτή δήλωσή του.\n«Ο στόχος επετεύχθη»\nΤην ικανοποίησή τους για τα αποτελέσματα της διήμερης συζήτησης στο Συμβούλιο Υπουργών της ΕΕ σχετικά με την Τουρκία, εξέφρασαν χθες σε δηλώσεις που έκαναν από κοινού, ο Υπουργός Εξωτερικών της Κύπρου, Μάρκος Κυπριανού και ο Αναπληρωτής Υπουργός της Ελλάδας, Δημήτρης Δρούτσας. Ο κ. Κυπριανού αφού ευχαρίστησε τον κ. Δρούτσα και την ελληνική κυβέρνηση για τη συμπαράσταση και το συντονισμό που είχαν (Ελλάδα και Κύπρος) όλο αυτό το διάστημα, επισήμανε ότι «είχαμε αρκετές δυσκολίες αλλά μπορούμε να πούμε ότι είμαστε ικανοποιημένοι από το αποτέλεσμα». «Στόχος της Κύπρου ήταν να ενισχυθεί η γλώσσα των συμπερασμάτων και δεύτερο να μην περιέχουν κάτι που θα μπορούσε να εμποδίσει την Κύπρο σε οποιεσδήποτε μελλοντικές ενέργειες, και αυτό το επιτύχαμε», ανέφερε. Ο στόχος που είχε τεθεί ήταν να μην περάσει αλώβητη η Τουρκία από το Συμβούλιο Υπουργών και αν δεν είναι εφικτή η ομοφωνία σε επίπεδο «27» σε συγκεκριμένα μέτρα να μην υπάρχει αδυναμία ή δυσκολία για την Κύπρο να πάρει τις δικές της αποφάσεις μαζί με άλλους εταίρους και υποστηρικτές και αυτό το επιτύχαμε», είπε. «Υπό τις περιστάσεις αυτές είμαστε ικανοποιημένοι και ταυτόχρονα για εμάς ήταν πολύ σημαντικό το ότι είχαμε την υποστήριξη της Ελλάδας σε αυτή τη διαδικασία», κατέληξε ο Υπουργός Εξωτερικών.\nΑπό την πλευρά του, ο κ. Δρούτσας δήλωσε ότι «η στενή συνεργασία, ο απόλυτος συντονισμός και η κοινή μας πορεία σε αυτό το Συμβούλιο Υπουργών έδωσε δύναμη στην κοινή μας φωνή». «Νομίζω ότι πρέπει να είμαστε ικανοποιημένοι από το αποτέλεσμα», συνέχισε, προσθέτοντας ότι «καταφέραμε μια ουσιαστική βελτίωση των συμπερασμάτων σε ό,τι αφορά την Τουρκία». «Με ξεκάθαρη γλώσσα βάλαμε κάποια πράγματα στη σωστή τους θέση» προσθέτοντας ότι «μπορούμε να προσβλέπουμε και στη συνέχεια στον απόλυτο συντονισμό και στην πολύ καλή συνεργασία σε όλα αυτά τα θέματα και στην ΕΕ γενικότερα», κατέληξε ο Αναπληρωτής Υπουργός Εξωτερικών της Ελλάδας.\nNα στηρίξει ενεργά τις συνομιλίες\nΣτην άρνηση της Τουρκίας να εκπληρώσει την υποχρέωσή της σχετικά με την εφαρμογή του πρόσθετου πρωτοκόλλου της Συμφωνίας Σύνδεσης, καθώς και στη μη επίτευξη προόδου από την πλευρά της Αγκυρας στην ομαλοποίηση των σχέσεων με την Κυπριακή Δημοκρατία, αναφέρονται τα συμπεράσματα που υιοθέτησαν χθες οι 27 Υπουργοί Εξωτερικών της ΕΕ, στο πλαίσιο συζήτηση για τη διεύρυνση της Κοινότητας. Η Τουρκία όμως καλείται ταυτόχρονα να στηρίξει ενεργά τις συνεχιζόμενες διαπραγματεύσεις για την επίλυση του Κυπριακού, καθώς επίσης να αποφεύγει κάθε είδους τριβή ή ενέργεια που θα μπορούσαν να βλάψουν τις σχέσεις καλής γειτονίας. Οι «27» τονίζουν ακόμη τα κυριαρχικά δικαιώματα των κρατών μελών που περιλαμβάνουν μεταξύ άλλων και τη Σύμβαση του ΟΗΕ για το Δίκαιο της Θάλασσας. Οι αναφορές των συμπερασμάτων που ενδιαφέρουν την Κύπρο, γίνονται στις παραγράφους 12, 13 και 14, που εξέδωσε αργά χθες το απόγευμα το Συμβούλιο Υπουργών Γενικών Υποθέσεων.\nΣτις εν λόγω παραγράφους επισημαίνονται τα εξής:\n12. Σύμφωνα με το Διαπραγματευτικό Πλαίσιο και προηγούμενα Συμπεράσματα του Ευρωπαϊκού Συμβουλίου και του Συμβουλίου, το Συμβούλιο υπογραμμίζει ότι η Τουρκία οφείλει να δεσμευθεί χωρίς προϋποθέσεις στις σχέσεις καλής γειτονίας και την ειρηνική επίλυση των διαφορών σύμφωνα με το Χάρτη των Ηνωμένων Εθνών, με προσφυγή, αν χρειασθεί, στο Διεθνές Δικαστήριο. Στο πλαίσιο αυτό, η Ενωση προτρέπει στην αποφυγή κάθε είδους απειλής, πηγής τριβής ή ενέργειες που θα μπορούσαν να βλάψουν τις σχέσεις καλής γειτονίας και την ειρηνική επίλυση των διαφορών. Περαιτέρω, η ΕΕ τονίζει εκ νέου όλα τα κυριαρχικά δικαιώματα των κρατών-μελών της ΕΕ που περιλαμβάνουν μεταξύ άλλων, τη σύναψη διμερών συμφωνιών, σύμφωνα με το κοινοτικό κεκτημένο και το Διεθνές Δίκαιο, συμπεριλαμβανομένης της Σύμβασης του ΟΗΕ για το Δίκαιο της Θάλασσας.\n13. Υπενθυμίζοντας τα Συμπεράσματά του της 11ης Δεκεμβρίου 2006 και τη διακήρυξη της 21ης Σεπτεμβρίου 2005, το Συμβούλιο σημειώνει με βαθιά θλίψη ότι η Τουρκία, παρά τις επανειλημμένες εκκλήσεις, εξακολουθεί να αρνείται να εκπληρώσει την υποχρέωση πλήρους και χωρίς διακρίσεις εφαρμογής του Πρόσθετου Πρωτοκόλλου της Συμφωνίας Σύνδεσης. Απουσία προόδου στο θέμα αυτό, το Συμβούλιο θα διατηρήσει τα μέτρα του 2006 που θα έχουν διαρκή επίπτωση στη συνολική πρόοδο των διαπραγματεύσεων. Περαιτέρω, η Τουρκία δεν έχει πραγματοποιήσει πρόοδο προς την ομαλοποίηση των σχέσεών της με την Κυπριακή Δημοκρατία. Το Συμβούλιο καλεί την Επιτροπή να παρακολουθεί στενά και ειδικότερα να προχωρήσει σε αναφορά σε όλα τα θέματα που καλύπτονται από τη δήλωση της Ευρωπαϊκής Κοινότητας και των κρατών-μελών της, της 21ης Σεπτεμβρίου 2005 στην ερχόμενη ετήσια έκθεσή της. Στη βάση αυτή το Συμβούλιο θα εξακολουθήσει να παρακολουθεί στενά την πρόοδο που πραγματοποιείται, σύμφωνα με τα Συμπεράσματα της 11ης Δεκεμβρίου 2006. Αναμένεται πρόοδος χωρίς περαιτέρω χρονοτριβή.\n14. Οπως τονίζεται από το Διαπραγματευτικό Πλαίσιο, το Συμβούλιο αναμένει επίσης από την Τουρκία να στηρίξει ενεργά τις συνεχιζόμενες διαπραγματεύσεις που σαν στόχο έχουν μία δίκαιη, συνολική και βιώσιμη λύση του κυπριακού, εντός του πλαισίου του ΟΗΕ, σύμφωνα με τα σχετικά ψηφίσματα του Συμβουλίου Ασφαλείας και με τις ιδρυτικές αρχές της Ενωσης. Η δέσμευση της Τουρκίας και η συμβολή της σε πραγματικούς όρους σε μία τέτοια συνολική λύση είναι κρίσιμη.\nΣυγκεκριμένοι όροι και προϋποθέσεις\nΟ Υπουργός Εξωτερικών Μάρκος Κυπριανού ανακοίνωσε χθες στους εταίρους του στην ΕΕ την απόφαση που έχει λάβει η Κυπριακή Δημοκρατία να προχωρήσει στην εισαγωγή συγκεκριμένων όρων και προϋποθέσεων στα διαπραγματευτικά κεφάλαια, τα οποία σχετίζονται με κάθε μια από τις υποχρεώσεις της Τουρκίας, όπως αυτές διαλαμβάνονται στη Δήλωση του Σεπτεμβρίου 2005, το Διαπραγματευτικό Πλαίσιο και τα Συμπεράσματα του Δεκεμβρίου 2006.\nΤα κεφάλαια αυτά είναι: Κεφάλαιο 2: Ελευθερία Διακίνησης Εργαζομένων, Κεφάλαιο 23: Δικαστική Εξουσία και Θεμελιώδεις Ελευθερίες, Κεφάλαιο 24: Δικαιοσύνη, Ελευθερία και Ασφάλεια, Κεφάλαιο 26: Παιδεία και Πολιτισμός και Κεφάλαιο 31: Εξωτερική Πολιτική και Πολιτική Αμυνας και Ασφάλειας.\nΕπιπρόσθετα, η θέση της Κυπριακής Δημοκρατίας σε ό,τι αφορά το Κεφάλαιο 15: Ενέργεια. Ο καθορισμός των συγκεκριμένων όρων και προϋποθέσεων ασφαλώς θα επηρεάσει την εξέλιξη των διαπραγματεύσεων επί των κεφαλαίων, δήλωσε ο Υπουργός Εξωτερικών, προσθέτοντας ότι ταυτόχρονα, όμως, η όποια πρόοδος στη διαπραγμάτευση των κεφαλαίων αυτών θα εξαρτάται αποκλειστικά από την ίδια την Τουρκία, η οποία θα πρέπει να εκπληρώσει τους όρους και τις προϋποθέσεις που θα τεθούν. H μη εκπλήρωση των προϋποθέσεων δεν θα επιτρέψει το άνοιγμα των κεφαλαίων αυτών, τόνισε.\nΆντρος Κυπριανού: Mεγάλη επιτυχία το αποτέλεσμα\nΤο ΑΚΕΛ θεωρεί μεγάλη επιτυχία το αποτέλεσμα το οποίο έχει εξασφαλιστεί, δήλωσε χθες ο Γενικός Γραμματέας του ΑΚΕΛ, Αντρος Κυπριανού, αναφερόμενος στα συμπεράσματα που υιοθέτησαν οι 27 Υπουργοί Εξωτερικών της ΕΕ, στο πλαίσιο συζήτησης για τη διεύρυνση της Κοινότητας. Σε δηλώσεις του πριν την έναρξη της εκδήλωσης για τα δεκαπεντάχρονα του ραδιοσταθμού «ΑΣΤΡΑ», ο κ. Κυπριανού είπε ότι «έχει διαγραφεί μια παράγραφος που μας ανησυχούσε ότι θα περιόριζε τα δικαιώματά μας μελλοντικά, για την άσκηση ενδεχομένως του δικαιώματος του μη ανοίγματος κεφαλαίων της Τουρκίας, στο ενδεχόμενο που δεν θα συμμορφωθεί με τις δεσμεύσεις που έχει αναλάβει έναντι της ΕΕ».\nΟπως είπε, «την ίδια στιγμή έχει ισχυροποιηθεί σε πάρα πολύ μεγάλο βαθμό το λεκτικό σε αρκετές αναφορές, με κυριότερο το γεγονός ότι η ΕΕ θα παρακολουθεί την υλοποίηση της δέσμευσης της Τουρκίας αναφορικά με την Κυπριακή Δημοκρατία και θα παρεμβαίνει αναλόγως». Είπε πως η δήλωση που έγινε από τον Υπουργό Εξωτερικών «εξασφαλίζει πλήρως τα δικαιώματα της Κυπριακής Δημοκρατίας», προσθέτοντας πως το κόμμα του θεωρεί ότι, «με βάση και τις θέσεις που είχαν διατυπωθεί στο Εθνικό Συμβούλιο, το αποτέλεσμα το οποίο έχει εξασφαλιστεί υπό τις περιστάσεις είναι πάρα πολύ ικανοποιητικό».\n«Απόδειξη: Η «Χαραυγή»!»\nΉταν και η αρθρογραφία της κυβερνώσας «Χαραυγής». Η οποία εμμέσως πλην σαφώς προανήγγελλε ότι, παρά τις μάγκικες, προς εσωτερική κατανάλωση, «αγωνιστικές προειδοποιήσεις» της Λευκωσίας προς την Άγκυρα, για το δεκεμβριανό ραντεβού της «αξιολόγησης» στην ΕΕ, ο κ. Χριστόφιας το είχε προ-αποφασισμένο:\n– Και χωρίς κυρώσεις σε βάρος της Άγκυρας!\n– Και αλώβητη να περάσει η Τουρκία!\nΗ δε συνεδρίαση του Εθν. Συμβουλίου της… 4ης Δεκεμβρίου, άλλη μία παράσταση προς αποκοίμηση του λαού. Το άρθρο του επίσημου κομματικού οργάνου του κ. Χριστόφια δημοσιεύτηκε την παραμονή της συνεδρίασης του Ε.Σ. Για να δώσει και «γραμμή» στους εθνοσυμβούλους, ενόψει αξιολογήσεως της Τουρκίας στην ΕΕ. Και εντελλόταν, επί λέξει, τα εξής.\n«ΧΑΡΑΥΓΗ»: «Η πολιτική ηγεσία του τόπου οφείλει αυτές τις κρίσιμες ώρες να έχει τη μέγιστη ψυχραιμία. Χωρίς μαξιμαλισμούς και αφορισμούς να δώσει την εντολή στον Πρόεδρο, ώστε να δώσει μέχρι τέλους τη μάχη με αξιοπρέπεια. Χωρίς να χάνουμε το δάσος για χάριν του δένδρου και χωρίς να »σκοτώνουμε» τις προσπάθειες που καταβάλλονται για λύση και επανένωση» («Χ» 3.12.09, σελ.5).\nΠρόκειται περί του θριάμβου της τουρκικής πολιτικής. Όπως την εξηγούσε ο ίδιος ο Τούρκος πρόεδρος Γκιουλ, προ διετίας, στους δημοσιογράφους που τον συνόδευαν στις ΗΠΑ: «Θα δέσουμε τους Κκούπρους Ρουμλάρ [Ε/κ, οθωμανιστί] με τις χειροπέδες των συνομιλιών επίλυσης του Κυπριακού, για να περάσει ανενόχλητη η Τουρκία στην ΕΕ». Η τουρκική αυτή μεθόδευση επιβλήθηκε 100% στα ημέτερα Ηττημένα Μυαλά: Οι τουρκικές χειροπέδες έγιναν η κυβερνώσα εν Κύπρω έγνοια, «μη σκοτώσουμε τις προσπάθειες λύσης»! Και, μάλιστα, με αμιγώς κληριδική φρασεολογία περί «δάσους και δένδρου»: Ό,τι ακριβώς δήλωνε ο Γλ. Κληρίδης στους δημοσιογράφους, την επαύριον της 11ης Νοεμβρίου 2002, που ο Άλβαρο ντε Σότο τού εκόττησεν το Έκτρωμα Χάνεϊ – Ανάν!\nΠρόκειται περί της «γραμμής» των Εγγλέζων. Με τον πρωθυπουργό των οποίων καμαρώνει εσχάτως ότι «έχτισε φιλίες» ο Π.τ.Δ. Και εξ αυτού χαριεντίζεται κι ο βρετανικός «Economist», για τα εν Βρυξέλλαις, υπέρ της Τουρκίας, αποτελέσματα της πολιτικής Χριστόφια. Η «γραμμή» που αυτοπροσώπως ο Γκόρντον Μπράουν δημοσίευσε, με το μοναδικό στην ιστορία άρθρο του, αποκλειστικά στη «Χαραυγή» και στην τουρκική «Τοπλούμ Ποστασί» της 20ής Νοεμ. 2009! Μην κακοφανιστεί, λοιπόν, η Τουρκία και… διακινδυνεύσουν («σκοτωθούν») οι συνομιλίες Χριστόφια – Ταλάτ! Από τις οποίες, βεβαίως, οι Τούρκοι εισπράττουν με τη σέσουλα τις ανομιμοποίητες «γενναίες προσφορές» του κ. Χριστόφια και του ανταποδίδουν… (βρείτε εσείς την… καταλληλότερη λέξη)!\nΕάν το Κοινοβούλιο αποτελεί πράγματι «ναόν της δημοκρατίας» και η Βουλή, την εκλελεγμένη έκφραση μιας κάποιας λαϊκής κυριαρχίας, και δη με το καθήκον άσκησης του κοινοβουλευτικού ελέγχου των πράξεων και παραλείψεων της κυβέρνησης, γιατί δεν εγγράφεται εγκαίρως προς συζήτηση στην ΟΛΟΜΕΛΕΙΑ το επίτευγμα των κ.κ. Χριστόφια – Μάρκου Κυπριανού κατά την αλώβητη αξιολόγηση της Τουρκίας στην ΕΕ του… Δεκέμβρη 2009; Η Συνθήκη της Λισαβόνας ήταν σπουδαιότερη για τον, εντολέα των εντολοδόχων βουλευτών, λαό;\n«Αλώβητη πέρασε η Τουρκία από τις Βρυξέλλες: Άτακτη υποχώρηση Αθήνας-Λευκωσίας»\nΗ Κύπρος και η Ελλάδα έχουν χάσει τον διπλωματικό πόλεμο με την Τουρκία εντός της ΕΕ χωρίς να δώσουν καν τη μάχη. Η Τουρκία πέρασε αλώβητη από το ραντεβού της με την ΕΕ την περασμένη βδομάδα στο Συμβούλιο Γενικών Υποθέσεων, τις αποφάσεις του οποίου επικύρωσε το Ευρωπαϊκό Συμβούλιο των Αρχηγών Κρατών και Κυβερνήσεων, που συνήλθε στις Βρυξέλλες την περασμένη Πέμπτη και Παρασκευή.\nΣτο κείμενο των συμπερασμάτων δεν υπάρχουν κυρώσεις, ούτε καν νέο ορόσημο για νέα αξιολόγηση της Τουρκίας τον προσεχή Ιούνιο. Εκτός από φραστικές επισημάνσεις της ΕΕ και θλίψη για τη μη εκπλήρωση των τουρκικών υποχρεώσεων, καθώς και την αυτονόητη αναφορά για τουρκική συνδρομή στη λύση του Κυπριακού, η Άγκυρα έφυγε αλώβητη από τις Βρυξέλλες και συνεχίζει:\n1) Ανενόχλητη την πορεία της στην ΕΕ.\n2) Να πιέζει για συνομοσπονδιακή λύση στο Κυπριακό.\nΓεγονός είναι ότι Αθήνα και Λευκωσία δεν επεδίωξαν να δημιουργήσουν συμμαχίες και να καλλιεργήσουν το έδαφος ώστε να γίνει ουσιαστική αξιολόγηση και να υπάρξουν κυρώσεις στην Τουρκία για την προκλητική άρνησή της να εφαρμόσει το Πρωτόκολλο Τελωνειακής Ένωσης και να ομαλοποιήσει τις σχέσεις της με την Κύπρο.\nΗ Ελλάδα ήταν απούσα απ’ όλη τη διαπραγμάτευση, αφήνοντας όλο το βάρος στην Κύπρο. Όμως η ελληνική κυβέρνηση είχε επιλέξει να μην αναμειχθεί για να μη διαταραχθεί η σχέση με τον κ. Ερντογάν και αυτό φάνηκε απ’ το ότι ο Γ. Παπανδρέου, σε όλη την επίσκεψή του στην Κύπρο, δεν είχε αναφερθεί ούτε μία φορά σε «κυρώσεις» και στο «Πρωτόκολλο». Ενώ ακόμη και ο κ. Νταβούτογλου, έπειτα από τη συνάντησή του με τον Γ. Παπανδρέου στο περιθώριο του ΟΑΣΕ, δεν ανέφερε καν ως θέμα συζήτησης την «αξιολόγηση της Τουρκίας από την ΕΕ» καθώς είναι προφανές ότι είχε λάβει διαβεβαιώσεις πως δεν θα υπάρξουν δυσάρεστα απρόοπτα.\nΣτο Συμβούλιο των Γενικών Υποθέσεων η κυπριακή και η ελληνική κυβέρνηση διά του υπουργού των Εξωτερικών της Κύπρου Μάρκου Κυπριανού, κατάφεραν να σωθεί το αυτονόητο, δηλαδή να διατηρήσει η Κύπρος το δικαίωμα του βέτο επί των τουρκικών ενταξιακών κεφαλαίων. Ήταν τόσο χάλια τα προσχέδια των συμπερασμάτων της σουηδικής Προεδρίας με τη συνδρομή των Βρετανών, που τελικά αντί να διεκδικούν Αθήνα και Λευκωσία την επιβολή επιπρόσθετων επί της Τουρκίας κυρώσεων, έτρεχαν για να σώσουν τα κυπριακά βέτο. Η πολεμική σε βάρος της κυπριακής πλευράς γινόταν από αυτούς τους οποίους επί μακρόν ισχυριζόταν ο Πρόεδρος Χριστόφιας ότι έπεισε και πως είναι φίλοι του. Η πολιτική Χριστόφια – Παπανδρέου κατέρρευσε στις Βρυξέλλες, αφού με βάση τα συμπεράσματα της σουηδικής Προεδρίας η επόμενη αξιολόγηση της Τουρκίας θα είναι τον Οκτώβριο του 2010! Στο τελικό κείμενο τονίζεται ότι η Τουρκία καλείται μεν να εκπληρώσει «τις υποχρεώσεις της χωρίς καθυστέρηση», όμως καμιά αναφορά και διευκρίνιση δεν γίνεται πώς θα αντιδράσει η ΕΕ εάν η Τουρκία δεν συμμορφωθεί με όσα προβλέπει η απόφαση του 2006. Συνεπώς, δεν υπάρχουν στο κείμενο ούτε κυρώσεις ούτε νέο ορόσημο.\nΤα φιάσκο με τα κεφάλαια\nΕπειδή η συντριπτική πλειοψηφία των κρατών μελών ήταν εναντίον της επιβολής κυρώσεων, η Λευκωσία διά του υπουργού των Εξωτερικών της Μάρκου Κυπριανού ανέγνωσε μονομερή δήλωση με την οποία τόνισε ότι η κυπριακή κυβέρνηση θα θέσει κριτήρια και όρους πάνω σε έξι ενταξιακά κεφάλαια της Τουρκίας. Εάν, είπε, η Τουρκία δεν εκπληρώσει τα κριτήρια, τότε δεν θα ανοίξουν τα κεφάλαια αυτά.\nΤα έξι κεφάλαια είναι τα ακόλουθα:\n2. Πολιτισμός και Παιδεία.\n3. Ελευθερία Διακίνησης Εργαζομένων.\n4. Κοινή Εξωτερική Πολιτική και Πολιτική Άμυνας και Ασφάλειας.\n5. Δικαστική Εξουσία και Θεμελιώδεις Ελευθερίες και\n6. Δικαιοσύνη, Ελευθερία και Ασφάλεια.\nΑπό αυτά, τα τέσσερα κεφάλαια είναι ήδη παγωμένα. Πρόκειται για εκείνα της ενέργειας, του πολιτισμού (είναι γνωστή η πρόθεση της κυπριακής κυβέρνησης ως αποτέλεσμα της καταστροφής της πολιτιστικής κληρονομιάς στα κατεχόμενα), της ελεύθερης διακίνησης εργαζομένων που είναι παγωμένο από Γερμανία – Αυστρία και της Δικαιοσύνης που είναι μπλοκαρισμένο από διάφορες χώρες. Ο κύπριος κυβερνητικός εκπρόσωπος Στέφανος Στεφάνου υποστήριξε ότι όντως είναι παγωμένα τα τέσσερα κεφάλαια, αλλά θα τεθούν, όπως είπε, νέα κριτήρια.\nΑνοίγει το κεφάλαιο του περιβάλλοντος\nΗ ΕΕ όχι μόνο δεν επέβαλε κυρώσεις στην Τουρκία, αλλά στις 21 Δεκεμβρίου, στο πλαίσιο της Διακυβερνητικής, θα ανοίξει το κεφάλαιο για τη Διακυβερνητική με τη σύμφωνη γνώμη των Αθηνών και της Λευκωσίας, που σημαίνει ότι συναινεί στη συνέχιση της ενταξιακής πορείας της Άγκυρας, χωρίς να ανοίξει τα λιμάνια και τα αεροδρόμιά της στα κυπριακά πλοία και αεροπλάνα.\nΠαρά το φιάσκο Κύπρος και Ελλάδα θεωρούν… θετικές τις αλλαγές στην παράγραφο 4, όπου τονίζεται μεταξύ άλλων ότι οι αποφάσεις για το κλείσιμο και το άνοιγμα των κεφαλαίων θα γίνονται με βάση τους κανόνες της Διακυβερνητικής και όχι μόνο με τεχνικά κριτήρια, γεγονός που διατηρεί ζωντανό το βέτο. Όπως είπε χαρακτηριστικά ο κ. Κυπριανού, έγινε προσπάθεια να διαμορφωθεί το κείμενο με τρόπο ώστε να εμποδιστούν μονομερείς εθνικές κινήσεις (βλέπε βέτο). Υπάρχει άλλη μια αναφορά που διατηρεί ζωντανό το δικαίωμα του βέτο. Είναι η προσθήκη στην παράγραφο 9, που αναφέρει ως κριτήρια ανοίγματος και κλεισίματος των τουρκικών ενταξιακών κεφαλαίων όχι μόνο τα τεχνικά, αλλά και εκείνα που αφορούν τις υποχρεώσεις της Τουρκίας, όπως αυτές προκύπτουν από το Συμφωνία Σύνδεσης και την Εταιρική Σχέση Προσχώρησης.\nΑκόμη, βελτιωμένη είναι η παράγραφος για τη λύση του Κυπριακού. Ενώ προηγουμένως καλείτο η Άγκυρα να «δημιουργήσει θετικό κλίμα» για τη λύση του Κυπριακού, τώρα καλείται να «συνδράμει στη λύση». Επιπροσθέτως, στην παράγραφο για την Τουρκία και την ενέργεια τονίζεται ο σεβασμός που πρέπει να επιδείξει η χώρα αυτή στην κυριαρχία των κρατών μελών της ΕΕ και στο Δίκαιο της Θάλασσας.\nΠώς εκβίασαν οι Βρετανοί\nΣτο παρασκήνιο των όσων συνέβησαν σημαντική είναι η εχθρική στάση της Βρετανίας, η οποία απείλησε την κυπριακή κυβέρνηση ότι εάν συνέχιζε τη στάση της, τότε θα προχωρούσαν σε μονομερή δήλωση. Η Λευκωσία και η Αθήνα δεν γνώριζαν ποιο θα ήταν το περιεχόμενό της. Πάντως, οι Άγγλοι ήταν ενοχλημένοι διότι δεν είχε γίνει δεκτή η δική τους θέση, δηλαδή να περιλαμβάνεται στο κείμενο αναφορά που θα τόνιζε ότι τα τουρκικά κεφάλαια δεν μπορούν να παγώνουν για πολιτικούς λόγους. Η κυπριακή κυβέρνηση υποστηρίζει ότι, επιπροσθέτως, οι Βρετανοί επιχείρησαν να εισαγάγουν στο κείμενο αναφορά για την άρση της λεγόμενης απομόνωσης των Τουρκοκυπρίων.\nΗ αναδίπλωση των συγκυβερνώντων\nΣτην Κύπρο η κυβέρνηση πανηγυρίζει! Στο ΔΗΚΟ και την ΕΔΕΚ, ενώ τις προηγούμενες μέρες ήταν άκαμπτοι και ζητούσαν κυρώσεις, αναδιπλώθηκαν ατάκτως, προβάλλοντας τον ισχυρισμό ότι υπό τις δεδομένες περιστάσεις δεν μπορούσαν να γίνουν και πολλά πράγματα. Διαφορετική θέση διατύπωσε ο αντιπρόεδρος του ΔΗΚΟ Ν. Παπαδόπουλος, ο οποίος υποστήριξε ότι έχει αποτύχει η πολιτική της κυβέρνησης, ότι στην ουσία έχει εξουδετερωθεί η απόφαση στου 2006 και ότι η Τουρκία φεύγει αλώβητη. Την ίδια θέση διατύπωσε και ο πρώην υπουργός Εξωτερικών Γιώργος Λιλλήκας, ο οποίος είχε πετύχει το 2006 το πάγωμα των 8 τουρκικών κεφαλαίων με ομόφωνη απόφαση. Στην ίδια γραμμή ήταν κι οι δηλώσεις που έγιναν από τον πρόεδρο του ΕΥΡΩΚΟ Δ. Συλλούρη και από το κόμμα των Οικολόγων.\nΟ πρόεδρος του ΔΗΣΥ Ν. Αναστασιάδης υποστήριξε ότι υπάρχει προβληματισμός για την απόφαση, διευκρινίζοντας ότι δεν υπάρχει κανένας λόγος που να δικαιολογεί πανηγυρισμούς. Ο πρόεδρος του ΔΗΣΥ υποστήριζε ότι θα έπρεπε η αξιολόγηση να αναβληθεί και να γίνει τον Ιούνιο επειδή έτσι θα υπήρχε ορόσημο. Τώρα δεν υπάρχουν ούτε κυρώσεις ούτε ορόσημο και η Τουρκία συνεχίζει ανενόχλητη την πορεία της στην ΕΕ.\n«Η Άγκυρα ζητά εκ των υστέρων «τιμωρία» των ελληνοκυπρίων για το «όχι» στο σχέδιο Ανάν»\n«Αν το 2004 είχε γίνει δεκτό το σχέδιο των Ηνωμένων Εθνών , που υποστηριζόταν και από την Ε.Ε., τώρα δεν θα υπήρχε αντίφαση μεταξύ της στρατηγικής της ένταξης στην Ε.Ε. και της λύσης του κυπριακού», σημείωσε ο Αχμέτ Νταβούτογλου και πρόσθεσε πως «η ένταξη στην Ε.Ε. είναι δικαίωμά μας εφόσον εκπληρώσουμε τις υποχρεώσεις μας και ολοκληρωθούν οι απαιτούμενες μεταρρυθμίσεις, όπως επίσης δικαίωμα της Τουρκίας είναι να αναζητεί μια μόνιμη και δίκαιη λύση στην Κύπρο». «Ποιος είναι υπεύθυνος για το ότι δεν έγινε δεκτό το σχέδιο Ανάν;», διερρωτήθηκε με νόημα ο κ. Νταβούτογλου για να σημειώσει ότι «αν είχαν επιβληθεί κυρώσεις στην ελληνοκυπριακή πλευρά, που είπε «όχι», σήμερα δεν θα υπήρχε τέτοια αντίφαση».\nΚατέληξε, δε, απευθυνόμενος στις Βρυξέλλες ότι η χώρα του περιμένει την υποστήριξη της Ε.Ε στις συνεχιζόμενες διαπραγματεύσεις στο νησί και προειδοποίησε ότι δεν θα πρέπει η Ε.Ε, επιβάλλοντας κυρώσεις, να οδηγήσει το θέμα σε αδιέξοδο που δεν θα μπορεί να ξεπεραστεί» .\n«»Υπό τις περιστάσεις»… αντιμέτωποι με μιαν ανεπαρκή ηγεσία»\nΣάββας Ιακωβίδης, στήλη ‘Αντιστάσεις’\nΔεν υπάρχουν ανεπαρκείς λαοί αλλ’ ανεπαρκείς ηγέτες. Ο κυπριακός Ελληνισμός δεν ευτύχησε να έχει εκείνους τους ηγέτες που, αιρόμενοι πάνω από τα πρόσκαιρα, τα προσωπικά, τα κομματικά και τα ιδιοτελή, να αντιμετωπίσουν το μέλλον αυτού του τόπου με το όραμα και την τόλμη ηγετών με ανάστημα. Πολιτικούς είχαμε και έχουμε, ηγετικά αναστήματα δεν βλέπουμε. «Υπό τις περιστάσεις», από τον Μακάριο μέχρι σήμερα, όλοι σχεδόν οι ηγέτες μας πολιτεύθηκαν έχοντας περισσότερο κατά νουν τις επόμενες εκλογές, όχι τις επόμενες γενιές, την κομματική και πολιτειακή εξουσία, τους ψηφοφόρους, την εκλογική πελατεία, τις πολυπόθητες καρέκλες. Διερωτάται κάθε Έλληνας της Κύπρου: Τι φταίει και πάμε από το κακό στο χειρότερο; Η καταφυγή στις θεωρίες συνωμοσίας, στις υπονομεύσεις και στα συμφέροντα ξένων, είναι βολική αλλά δεν απαντά στο ερώτημα. Πού είναι και ποιες είναι οι ευθύνες δικών μας ηγετών; Το 2004 ήταν και συνεχίζει να είναι η σημαντικότερη χρονιά στη σύγχρονη ιστορία της Κύπρου. Όχι μόνο για το σωτήριο ΟΧΙ στο έκτρωμα Ανάν, αλλ΄ επειδή επισημοποίησε και διεύρυνε το μέγα χάσμα μεταξύ του τίμιου λαού και των ηγετών του. Μας είχαν δεδομένους, αρκετοί από τους πολυπράγμονες πολιτικούς μας. Και ο λαός τούς διέψευσε. Βροντερά! Και έκτοτε τους απαξίωσε. Αμετάκλητα. Επ΄ αυτών και άλλων σημαντικών, ιδού τι γράφει ο συνεπής αναγνώστης της στήλης και προβληματιζόμενος πολίτης, Ανδρέας Τ. Λουκά, πρόσφυγας από το κατεχόμενο Αγριδάκι της Κερύνειας μας:\n«Θυμάμαι το 2006, έναν άλλο ηγέτη μας, το μακαρίτη σήμερα Τάσσο Παπαδόπουλο, όταν επέστρεφε από την τότε Σύνοδο Κορυφής της ΕΕ, οπόταν, αντί του veto της παρεμπόδισης της έναρξης διαπραγματεύσεων της Τουρκίας, της έδωσε το πράσινο φως, παρά την έντονη διαφωνία του κόσμου της Κύπρου (έστω και αν πέτυχε την παρηγοριά της προοπτικής των κυρώσεων το 2009! Πού είναι να πετύχει σήμερα τις κυρώσεις;…), μας έκαμε λιώμα με το στερεότυπο πλέον των ηγετών μας, «υπό τις περιστάσεις». Και θυμήθηκα, τότε, τη μακαρίτισσα τη μάνα μου, η οποία πέθαινε με ανίατη ασθένεια στο νοσοκομείο. Όταν, μετά τη δουλειά, την επισκεπτόμουν και τη ρωτούσα πώς τα πάει, μου απαντούσε με το στωικό της, πονεμένο χαμόγελο, «υπό τις περιστάσεις γιε μου, καλά είμαι…»! «Υπό τις περιστάσεις…», λοιπόν, και η ηγεσία μας. Την Κυπριακή Δημοκρατία, την κατάντησαν στο νεκρικό της κρεβάτι, και η ηγεσία μας, το μόνο που ισχυρίζεται ότι κάνει, είναι «το δυνατό, υπό τις περιστάσεις»!..\n»Αν αυτό δεν είναι μνημείο παραδοχής ανικανότητας, τότε τι είναι; Επειδή, ποιες πραγματικά είναι αυτές οι «περιστάσεις» και πώς τις εννοούν; Εννοούν, δηλαδή, πως είμαστε στριμωγμένοι και ανήμποροι να προβάλουμε οποιαδήποτε αντίσταση; Η εικόνα ενός μοναχικού Μάρκου Κυπριανού (ούτε ψύλλος στον κόρφο του δεν θα ήθελα να είμαι… Όμως εγώ, αν με έστελναν προπομπό, για να ξελασπώσω τον Χριστόφια, θα τους έλεγα να πάει ο ίδιος, έστω κι αν έχανα το υπουργιλίκι…) και ενός συνοφρυωμένου Εγγλέζου ΥπΕξ στην αίθουσα, όπου διεξαγόταν η σύνοδος της ΚΟΡΕΠΕΡ, αυτό ακριβώς έδειχνε! Όμως, πώς μας οδήγησε εκεί η σημερινή κυβέρνηση από τους καθημερινούς αλαλαγμούς, μετά που συνέτριψε τον Τάσσο Παπαδόπουλο στις Προεδρικές, όταν μας είχαν «βγάλει από τη γωνιά»; Και πώς ο «γωνιασμένος» Παπαδόπουλος και ο ΥπΕξ του, ο κ. Λιλλήκας, είχαν κατορθώσει, υπό τις τότε «περιστάσεις» της απόλυτης απομόνωσης -μετά το ΟΧΙ μας στο δημοψήφισμα- να υποχρεώσουν τους Σταυροφόρους της Ευρώπης να μας δώσουν κάτι που προνοούσε (μπούρδες όπως αποδείχτηκε!) κυρώσεις, ενώ οι σημερινοί «ευέλικτοι» και «αριστοτεχνικοί» επέστρεψαν με τα μούτρα (μας…) κρέας;\n»Χρειάζεται να υπενθυμίσουμε σε ανθρώπους, όπως αυτούς που αποτελούν την ηγεσία μας, πως εμείς είμαστε μέλη της ΕΕ, ενώ η Τουρκία εκλιπαρεί να γίνει και πως χρειάζεται και τη μαυρογέρημη την υπογραφή μας για να γίνει; Χρειάζεται να τους υπενθυμίσουμε πως αυτός ο λαός, το 1955, διεξήγαγε ένα νικηφόρο απελευθερωτικό αγώνα εναντίον των Εγγλέζων, υπό συντριπτικά, τότε, αντίξοες συνθήκες; Χρειάζεται να τους υπενθυμίσουμε πως οι βάσεις των Εγγλέζων είναι σε κυπριακό έδαφος που βρίσκονται και πως είναι ΠΑΡΑΝΟΜΕΣ, σύμφωνα με τη Χάρτα του ΟΗΕ, σαν αποικιακό κατάλοιπο; Χρειάζεται να τους υπενθυμίσουμε πως η Τουρκία ΗΤΑΝ ΓΙΑ 29 ΧΡΟΝΙΑ ΚΑΤΗΓΟΡΟΥΜΕΝΗ ΓΙΑ ΤΟ ΕΓΚΛΗΜΑ ΤΗΣ ΕΙΣΒΟΛΗΣ, ΔΙΕΘΝΩΣ; Χρειάζεται να τους υπενθυμίσουμε το συντριπτικό ΟΧΙ του λαού το 2004, στο σχέδιο που και πάλι ετοιμάζονται να αποπειραθούν να μας μπήξουν; Όχι δεν χρειάζεται! Επειδή αυτή η ομοχειρία είναι η υπεύθυνη για το ξήλωμα του ΔΙΚΑΙΟΥ μας! Αυτοί ευθύνονται που, από θύματα, καταντήσαμε κατηγορούμενοι! Αυτοί ευθύνονται για τον πλήρη εξευτελισμό μας.\n»Αλλ’ έχεις δίκαιο όταν γράφεις πως το ΑΚΕΛ και ο κ. Χριστόφιας, το μόνο που έχουν στο μυαλό τους είναι το τσιμέντωμά τους εσαεί στην προεδρία της Δημοκρατίας, μοιράζοντάς την με τον Ταλάτ. Αλλά να μην ξεχνάμε κιόλας πως και ο κ. Καρογιάν του ΔΗΚΟ, το μόνο για το οποίο νοιάζεται είναι να τσιμεντωθεί με την αρωγή του ΑΚΕΛ στην προεδρία της Βουλής, πως ο Πρόεδρος της ΕΔΕΚ νομίζει ακόμα πως βρισκόμαστε στο 1974 και πως ο Αναν-στασιάδης πασχίζει αγωνιωδώς να γίνει… Χριστόφιας στη θέση του Χριστόφια! Και η πατρίδα; Και ο λαός; Και τα δικαιώματα του λαού; Άντε πάλι από την αρχή… Όπως το 2002. Να βγάλουμε μόνοι μας το φίδι από την τρύπα του! Με αντίπαλούς μας και ΠΑΛΙ την ίδια την «ηγεσία» μας… Και αν έχουμε το κουράγιο… Πόσες φορές θα τα καταφέρουμε πια;\nΥ.Γ. Πάω ένα στοίχημα με οποιονδήποτε τολμά να στοιχηματίσει! Η Τουρκία θα μπει στην ΕΕ πολύ σύντομα!! Κόντρα σε όλες τις βαθυστόχαστες αναλύσεις των δικών μας «πολιτικών». Επειδή είναι ένα σοβαρό κράτος, το οποίο οραματίζεται το μέλλον του… Το ζητούμενο είναι, εμείς, τι θα έχουμε απογίνει μέχρι τότε;».\n«Βρετανική κίνηση ήπιας μορφής…»\nΟι Βρετανοί κοινοποίησαν χθες μέσω του διαδικτύου (δήλωση διά διαδικτύου) τη θέση τους προς τους 26 λοιπούς εταίρους τους γενικά επί της Διεύρυνσης, στο πλαίσιο της οποίας, όπως υποστηρίζουν, οι διμερείς σχέσεις, όπως π.χ. το Κυπριακό ή τα ελλαδοτουρκικά, πρέπει να επιλύονται από τους εμπλεκόμενους στο πλαίσιο των κανόνων καλής γειτονίας και λαμβανομένων υπόψη των συμφερόντων της ΕΕ.\nΗ βρετανική κοινοποίηση διά του διαδικτύου δεν έχει τη μορφή της κλασικής δήλωσης επί των συμπερασμάτων του Ευρωπαϊκού Συμβουλίου του Δεκεμβρίου του 2009 ή άλλης γραπτής δήλωσης, παρότι αναφέρεται σε αυτά. Και ταυτοχρόνως, δεν συνιστά επίσημο έγγραφο της Προεδρίας επί των Συμπερασμάτων, όπως συνέβη με τη μονομερή δήλωση της Κυπριακής Δημοκρατίας, που αφορά στην υποβολή κριτηρίων ή όρων επί έξι τουρκικών ενταξιακών κεφαλαίων, εκ των οποίων τα έξι είναι ήδη παγωμένα. Είναι ένα γενικό καλά, όπως αρμόζει στη βρετανική διπλωματία, κείμενο, χωρίς, όμως νομικό δεσμευτικό χαρακτήρ�α για κανέναν. ΄Εχει πολιτικό χαρακτήρα ενημέρωσης προς τους λοιπούς 26 για τον τρόπο της διαδικασίας που πρέπει, κατά την αγγλική άποψη, να υιοθετηθεί στη Διεύρυνση, την οποία το Λονδίνο στηρίζει και υποστηρίζει. Πρόκειται για μερική επαναφοράτης θέσης, η οποία περιλαμβανόταν αρχικά στα Συμπεράσματα του Συμβουλίου ότι τα διμερή ζητήματα δεν θα πρέπει να επηρεάζουν τις ενταξιακές διαδικασίες της Διεύρυνσης.\nΚριτήρια και Ρεν\nΗ βρετανική θέση στο θέμα των διμερών διαφορών δεν αφορά μόνο την Κύπρο, αλλά και την Ελλάδα, τη Σλοβενία, ενώ στο κείμενο υπάρχει και υπονοούμενο για τη χρήση πολιτικών κριτηρίων, που αφορά και στη Γαλλία, τη Γερμανία, καθώς και στην Αυστρία. Ειδικά οι τρεις τελευταίες για δικούς τους πολιτικούς λόγους κρατούν παγωμένα κάποια από τα τουρκικά ενταξιακά κεφάλαια. Συνολικά, είναι μπλοκαρισμένα δέκα οκτώ από τα 35 τουρκικά ενταξιακά κεφάλαια. Και όπως έχει δηλώσει ενώπιον της Μεικτής Διακοινοβουλευτικής Επιτροπής Τουρκίας – ΕΕ προ δεκαπέντε ημερών, ο Κοινοτικός Επίτροπος Αρμόδιος για Θέματα Διεύρυνσης Όλι Ρεν, «εξ όσων ο ίδιος αντιλήφθηκε η δήλωση που έγινε από το φίλο του -όπως είπε χαρακτηριστικά- Μάρκο Κυπριανού αφορά την υποβολή τεχνικών κριτηρίων». Ούτως ή άλλως, πρόσθεσε, η δήλωση της κυπριακής Κυβέρνησης που ήταν γραπτή και επί των Συμπερασμάτων δεν αλλάζει την τουρκική ενταξιακή διαδικασία, αφού, όπως παρατήρησε, κάποια από τα έξι κεφάλαια τα οποία αναφέρονται στη δήλωση είναι ήδη παγωμένα.\nΠιο συγκεκριμένα, η βρετανική δήλωση διά διαδικτύου τονίζει ότι «η ενταξιακή διαδικασία παρέχει μια ισχυρή ενθάρρυνση για πολιτική και οικονομική μεταρρύθμιση και είναι προς το στρατηγικό συμφέρον της ΕΕ να διατηρήσει το μομέντουμ αυτής της διαδικασίας στη βάση των συμφωνημένων αρχών και προϋποθέσεων. (Υπονοούμενο για τη μη χρήση πολιτικά κριτήρια. Το υπονοούμενο αυτό εκτός της Κύπρου αφορά στη Γερμανία, Γαλλία, Αυστρία και λοιπούς). Ως εκ τούτου προσβλέπουμε στη διατήρηση αυτού του μομέντουμ κατά το 2010 και πέραν αυτού». Και εν συνεχεία προστίθενται τα ακόλουθα: «Ομοίως υποστηρίζουμε το Συμπέρασμα της Στρατηγικής Διεύρυνσης της Ευρωπαϊκής Επιτροπής ότι τα διμερή θέματα δεν πρέπει να καθυστερούν την ενταξιακή διαδικασία. Όπως αναφέρεται σε αυτό το Συμπέρασμα, οι διμερείς διαφορές πρέπει να επιλύονται από τα ενδιαφερόμενα μέρη, που έχουν την ευθύνη να βρουν λύσεις, σε ένα πνεύμα καλής γειτονίας, λαμβάνοντας υπόψη τα συνολικά συμφέροντα της ΕΕ». (Εδώ φωτογραφίζει Κύπρο, Ελλάδα και Σλοβενία με Κροατία.)\nΗ βρετανική κοινοποίηση ήρθε 24 ώρες μετά τη Διακυβερνητική στο πλαίσιο της οποίας η ΕΕ επέτρεψε, με τη σύμφωνη γνώμη και της Κυπριακής Δημοκρατίας, το τουρκικό ενταξιακό κεφάλαιο για το Περιβάλλον. Οι ΄Αγγλοι δεν επιθυμούσαν να προβούν προ της Διακυβερνητικής σε ενέργειες, που ενδεχομένως να προκαλούσαν αντιδράσεις ή ακόμη και να έδιδαν προφάσεις για πρόκληση προβλημάτων που θα διακινδύνευαν την ομοφωνία, όπως οι διαδικασίες προβλέπουν, για το άνοιγμα του κεφαλαίου για το Περιβάλλον.\nΕίναι άλλωστε χαρακτηριστικό το γεγονός ότι στη βρετανική θέση τονίζονται τα εξής: «Μετά τα Συμπεράσματα του Συμβούλιου Γενικών Υποθέσεων το Δεκέμβριο για τη Διαδικασία Διεύρυνσης/Σταθεροποίησης, το Ηνωμένο Βασίλειο καλωσορίζει το άνοιγμα και κλείσιμο περαιτέρω κεφαλαίων του κεκτημένου στο πλαίσιο των ενταξιακών διαπραγματεύσεων στις Ενταξιακές Διασκέψεις με την Τουρκία και την Κροατία που πραγματοποιήθηκαν τη Δευτέρα 21 Δεκεμβρίου».\nΜετά το καλωσόρισμα του ανοίγματος των κεφαλαίων, η βρετανική διά του διαδικτύου δήλωση συνεχίζει με ισορροπημένο ύφος να υποστηρίζει μεν το άνοιγμα και άλλων κεφαλαίων, αλλά ταυτοχρόνως, να μην ξεχνά και τις υποχρεώσεις των υποψηφίων και δυνητικά υποψηφίων κρατών μελών. Χαρακτηριστικά οι Άγγλοι επισημαίνουν τα ακόλουθα: «Καλωσορίζουμε την προοπτική για άνοιγμα των ενταξιακών διαπραγματεύσεων με άλλες υποψήφιες χώρες υπό την Ισπανική Προεδρία εκεί όπου πληρούνται οι προϋποθέσεις. Προς το σκοπό αυτό, υπενθυμίζουμε την ανανεωμένη συναίνεση επί της Διεύρυνσης, που περιλαμβάνει την εδραίωση των δεσμεύσεων και τη σημασία μιας δίκαιης και αυστηρής αιρεσιμότητας. Οι υποψήφιες και δυνητικά υποψήφιες χώρες πρέπει να εκπληρώσουν τις υποχρεώσεις τους και να συνεχίσουν την πρόοδο προς τις υφιστάμενες προϋποθέσεις».\n«Χαρά στην… απομόνωση!»\nΤην εντυπωσιακή «απομόνωσή» της, μόνη αυτή έναντι 152 κρατών, επιλέγει η Τουρκία. Προκειμένου να υπερασπίσει τα δικά της στρατηγικά συμφέροντα. Όπως η ίδια τα αντιλαμβάνεται. Και προκειμένου, κυρίως, να διατηρήσει αλώβητο τον επεκτατισμό της, σε βάρος Ελλάδας και Κύπρου στο θαλάσσιο, υποθαλάσσιο και εναέριο χώρο. Οι εφημερίδες έγραφαν χθες, για «απομόνωση της Τουρκίας». Απέφυγαν όμως να εξιχνιάσουν γιατί η Άγκυρα, τόλμησε, μόνη της, στην Ολομέλεια της Γενικής Συνέλευσης του ΟΗΕ της 4.12.09, να ψηφίζει εναντίον του Δικαίου της Θαλάσσης (Δ.τ.Θ.). Και, κυρίως, αν αυτή η «απομόνωση», βλάπτει ή ωφελεί τα τουρκικά συμφέροντα. Ιδίως όταν:\n(α) Αρνούμενη, ΜΟΝΗ η Τουρκία, να ψηφίσει, διαλαλεί και στις 152 άλλες χώρες ότι ΔΕΝ τη δεσμεύει το Δ.τ.Θ.\n(β) Απαιτεί να κατανοήσουν ΟΛΑ τα κράτη την «ιδιαιτερότητά» της και, προπάντων, να γίνει ΣΕΒΑΣΤΗ η «μοναδικότητά» της.\n(γ) Διαλαλεί προς όλους εξαρχής ότι, για τους «κανόνες δικαίου» που η ίδια η Τουρκία δεν έβαλε την υπογραφή της, σε ΟΥΔΕΝΑ αναγνωρίζει δικαίωμα να την κατηγορήσει, τώρα ή στο μέλλον, ότι τους παραβιάζει. Και, βεβαίως:\n(δ) Επιβάλλει στους φόβω υποτασσομένους στην τουρκική πολιτική στρατιωτικής ΙΣΧΥΟΣ, σε Αθήνα και Λευκωσία, τούς δικούς της όρους, σε όσα αφορούν το Αιγαίο, την Κύπρο και τις θαλάσσιες Αποκλειστικές Οικονομικές Ζώνες (ΑΟΖ) της Ελλάδος αφ’ ενός και της Κυπριακής Δημοκρατίας αφ’ ετέρου.\nΤρέφει κανείς την παραμικρή υποψία ή ψευδαίσθηση ότι, αυτή η «απομόνωση» της Τουρκίας, θα επισύρει εναντίον της έστω και την απειροελάχιστη κύρωση από την περιλάλητη… Διεθνή Κοινότητα των ομογνωμούντων 152 κρατών; Πάντως, τα μόνα δύο θιγόμενα, από τη συμπεριφορά της Τουρκίας στο Δ.τ.Θ., κράτη, δηλαδή η Ελλάς και η Κύπρος, μόνο να την… γλείφουν γονυπετώς και να την εξευμενίζουν διαρκώς, την έμαθαν! Προσφέροντάς της… «γενναιόδωρες προσφορές»! Σαν εκείνες του κ. Σημίτη το 1997 προς Ντεμιρέλ, στη Μαδρίτη. Όπου, 1η φορά η Αθήνα, υπό την «αιγίδα» της κ. Ματλίν Ολμπράιτ, Υπ.Εξ. των ΗΠΑ, αναγνώρισε «ζωτικά συμφέροντα της Τουρκίας στο Αιγαίο»! Ή, σαν εκείνες τις «γενναιοδωρίες» του κ. Χριστόφια, που τής προσέφερε 23 Μαΐου 2008 και «Συνεταιρισμό Δύο Συνιστώντων Στέιτς» στην Κύπρο! Διότι, η Άγκυρα ΕΜΠΡΑΚΤΩΣ γνωρίζει το Ε-89 από τον Μηλίων Διάλογο του Θουκυδίδη: «Το επιχείρημα του Δικαίου αξίαν έχει, όπου ίση υπάρχει δύναμις προς επιβολήν αυτού». Αλλιώτικα: «Ο ισχυρός επιβάλλει ό,τι του επιτρέπει η δύναμίς του και ο ασθενής παραχωρεί ό,τι του επιβάλλει η αδυναμία του» (μτφρ. Ελ. Βενιζέλου).\nΜετά από όσα έγραψε (και) χθες η «Χαραυγή» εναντίον των «δυνάμεων εντός του ΔΗΚΟ, της ΕΔΕΚ, του ΕΥΡΩΚΟ, του ΔΗΣΥ», του Αρχιεπισκόπου, των συγκροτημάτων του «Αντέννα», του «Σίγμα», του «Φιλελευθέρου», ως «υπό διαμόρφωση μετώπου» εναντίωσης στην πολιτική Χριστόφια στο Κυπριακό, να αντιληφθούμε ότι συνειδητοποίησε πλέον ότι… απομονώθηκε το ΑΚΕΛ; Παρέα, μόνο, με τον φίλτατο Χάσικο;\nΕπί Χριστόφια η Τουρκία συνεχίζει αλώβητη την πορεία της στην Ε.Ε. 10/12/2009\nPosted by Εμπροσθοφύλακας in ΕΘΝΙΚΑ ΘΕΜΑΤΑ, ΕΛΛΑΔΟΤΟΥΡΚΙΚΑ, ΕΥΡΩΠΗ, ΚΥΠΡΙΑΚΟ, ΠΡΩΤΟΣΕΛΙΔΑ.\nTags: συνομιλίες Χριστόφια-Ταλάτ, Δημήτρης Δρούτσας, Δημήτρης Χριστόφιας, Μάρκος Κυπριανού, Σχέδιο Ταλάτ, Τουρκία - ΕΕ, επί Χριστόφια\nγελοιογραφία: Cristina Sampaio, ‘Expresso’\nβραβευμένη με το Stuard Award 2006 ως η καλύτερη πορτογαλική γελοιογραφία\n«Περνά αλώβητη η Τουρκία»\nΧωρίς κυρώσεις, χωρίς επιπτώσεις και χωρίς καν νέο ορόσημο τον Ιούνιο θα εκδοθούν τα συμπεράσματα της Σουηδικής Προεδρίας και κατ’ επέκταση του Ευρωπαϊκού Συμβουλίου, που θα πραγματοποιηθεί αύριο και μεθαύριο στις Βρυξέλλες. Και υπό αυτές τις συνθήκες, πέραν των φραστικών επισημάνσεων της ΕΕ για την εκπλήρωση των τουρκικών υποχρεώσεων και των αναφορών για την αυτονόητη τουρκική συνδρομή στη λύση του Κυπριακού, η Άγκυρα θα διέλθει αλώβητη από το ραντεβού του Δεκεμβρίου.\nΣτη διαπραγμάτευση που πραγματοποιήθηκε χθες και προχθές στο πλαίσιο του Συμβουλίου των Γενικών Υποθέσεων, δηλαδή των ΥπΕξ της ΕΕ, η κυπριακή Κυβέρνηση διά του Υπουργού των Εξωτερικών Μάρκου Κυπριανού, κατάφερε να σώσει το αυτονόητο. Ότι, δηλαδή, δεν θα της αφαιρείτο το δικαίωμα να ασκεί βέτο σε κεφάλαια, που σχετίζονται με τις τουρκικές υποχρεώσεις! Με βάση τα συμπεράσματα της Σουηδικής Προεδρίας, η επόμενη αξιολόγηση της Τουρκία θα είναι η συνήθης, δηλαδή τον Οκτώβριο ή το Νοέμβριο του 2010! Η Άγκυρα καλείται μεν να εκπληρώσει «τις υποχρεώσεις της χωρίς καθυστέρηση», αλλά η ΕΕ δεν καθορίζει τι θα συμβεί εάν η χώρα αυτή συνεχίσει να αρνείται την εκπλήρωση των υποχρεώσεών της.\nΗ μεγάλη πλειοψηφία των εταίρων ήταν κάθετα αντίθετη με την υποβολή επιπρόσθετων κυρώσεων επί της Τουρκίας. Ο ΥπΕξ Μάρκος Κυπριανού, μετά το πέρας των εργασιών του Συμβουλίου, επισήμανε ότι υπό τας περιστάσεις και μόνο είναι ικανοποιημένος από τα συμπεράσματα, όμως, επειδή δεν υπάρχει αναφορά σε επιπτώσεις σε βάρος της Τουρκίας, δήλωσε ενώπιον των ομολόγων του ότι η Κυπριακή Δημοκρατία θέτει επί 6 τουρκικών ενταξιακών κεφαλαίων όρους και προϋποθέσεις, χωρίς όμως να αναφερθεί επί τούτων ρητώς. Η κυπριακή Κυβέρνηση, είπε, δεν παγώνει τα 6 κεφάλαια, αλλά, πρόσθεσε, εξαρτάται από την Τουρκία τι θα συμβεί. Εάν, επισημαίνει στη δήλωσή του, η Άγκυρα δεν εκπληρώσει τις προϋποθέσεις, τότε δεν θα επιτραπεί το άνοιγμα των κεφαλαίων.\nΤα τέσσερα κεφάλαια είναι ήδη παγωμένα!\nΤο κρίσιμο σημείο της δήλωσης Κυπριανού έχει ως εξής: «Η Τουρκία δεν μπορεί παρά να έχει συνέπειες στην ομαλή εξέλιξη των ενταξιακών της διαδικασιών». Τονίζει ότι το Συμβούλιο στέλνει ισχυρά μηνύματα προς την Τουρκία για την εκπλήρωση των υποχρεώσεών της, όμως τονίζει: «Δεν κατέστη δυνατή η εξεύρεση κοινής συνισταμένης εντός του Συμβουλίου για το εύρος των επιπτώσεων επί της ενταξιακής διαδικασίας της Τουρκίας». Γι΄ αυτό και η κυπριακή Κυβέρνηση θέτει όρους και προϋποθέσεις επί των ακόλουθων 6 κεφαλαίων:\n1. Ενέργεια. 2. Πολιτισμός και Παιδεία. 3. Ελευθερία Διακίνησης Εργαζομένων. 4. Κοινή Εξωτερική Πολιτική και Πολιτική Άμυνας και Ασφάλειας. 5. Δικαστική Εξουσία και Θεμελιώδεις Ελευθερίες και 6. Δικαιοσύνη Ελευθερία και Ασφάλεια. Το κεφάλαιο της Ενέργειας είναι ήδη παγωμένο. Επίσης μπλοκαρισμένα είναι τα κεφάλαια για τον πολιτισμό (είναι ήδη γνωστή η πρόθεση της Λευκωσίας λόγω της καταστροφής της πολιτιστικής κληρονομιάς στα κατεχόμενα) καθώς και εκείνο της ελεύθερης διακίνησης εργαζομένων από Γερμανία-Αυστρία και της Δικαιοσύνης από διάφορες χώρες. Επί του συνόλου των παγωμένων τουρκικών κεφαλαίων έγινε αναφορά από τον Ρεν κατά τη διάρκεια του χθεσινού Ευρωπαϊκού Συμβουλίου. Υπό αυτές τις συνθήκες είναι πρόδηλο ότι η Κυβέρνηση δεν έχει πρόθεση για πάγωμα του συνόλου των τουρκικών ενταξιακών διαδικασιών και ότι όταν αναφέρεται σε επιπτώσεις, εννοεί τις μονομερείς προϋποθέσεις επί των 6 τουρκικών ενταξιακών κεφαλαίων.\nΕφόσον οι όροι αφορούν μόνο τα 6 εν λόγω κεφάλαια, εκείνο του περιβάλλοντος θα ανοίξει κανονικά στις 21 Δεκεμβρίου, όταν είναι για το σκοπό αυτό προγραμματισμένη η Διακυβερνητική. Ή Κυβέρνηση δεν θα ασκήσει βέτο, εάν πληρούνται τα τεχνικά κριτήρια.\nΟ κ. Κυπριανού επισήμανε ότι θα ήθελε η μονομερής του δήλωση να ήταν η κοινή. Βεβαίως, θεωρεί ως θετικές τις αλλαγές που έγιναν στην παράγραφο 4, όπου τονίζεται μεταξύ άλλων ότι, οι αποφάσεις για το κλείσιμο και το άνοιγμα των κεφαλαίων θα γίνονται με βάση τους κανόνες της Διακυβερνητικής και όχι μόνο με τεχνικά κριτήρια, γεγονός, που διατηρεί ζωντανό το βέτο. Όπως είπε χαρακτηριστικά έγινε προσπάθεια να διαμορφωθεί το κείμενο με τρόπο ώστε να εμποδιστούν μονομερείς εθνικές κινήσεις (βλέπε βέτο). Υπάρχει άλλη μια αναφορά που διατηρεί ζωντανό το δικαίωμα του βέτο. Είναι η προσθήκη στην παράγραφο 9, που αναφέρει ως κριτήρια ανοίγματος και κλεισίματος των τουρκικών ενταξιακών κεφαλαίων, όχι μόνο τα τεχνικά, αλλά και εκείνα που αφορούν στις υποχρεώσεις της Τουρκίας, όπως αυτές προκύπτουν από τη Συμφωνία Σύνδεσης και την Εταιρική Σχέση Προσχώρησης.\nΑκόμη, βελτιωμένη είναι η παράγραφος για τη λύση του Κυπριακού. Ενώ προηγουμένως εκαλείτο η Άγκυρα να «δημιουργήσει θετικό κλίμα» για τη λύση του Κυπριακού, τώρα καλείται να «συνδράμει στη λύση». Επιπροσθέτως, στην παράγραφο για την Τουρκία και την ενέργεια τονίζεται ο σεβασμός που πρέπει να επιδείξει η χώρα αυτή στην κυριαρχία των κρατών-μελών της ΕΕ και στο δίκαιο της θάλασσας.\nΤο όλο θέμα έχει κλείσει χωρίς κυρώσεις και επιπτώσεις επί τη Άγκυρας και δεν θα τεθεί ουσιαστικά ενώπιον των Αρχηγών Κρατών και Κυβερνήσεων. Η Κυβέρνηση έχει δώσει το πράσινο φως με τη συνοδεία της μονομερούς της δήλωσης, η οποία θα κατατεθεί και γραπτώς. Πάντως, το τελευταίο διήμερο είχαν γίνει παρασκηνιακές διαβουλεύσεις που φέρουν τη σφραγίδα των βρετανικών εκβιασμών! Τα επίπεδα των παρασκηνιακών διαβουλεύσεων αφορούσαν: 1) Επαφές υπηρεσιακών παραγόντων. 2) Διμερείς επαφές του Κύπριου ΥπΕξ με τον Προεδρεύοντα ομόλογό του της Σουηδίας. 3) Σε τριμερές επίπεδο. Τα πράγματα έγιναν δύσκολα όταν οι Βρετανοί απείλησαν ότι εάν η κυπριακή Κυβέρνηση συνέχιζε τη στάση της, τότε θα προχωρούσαν σε μονομερή δήλωση. Άγνωστο ποιο θα ήταν το περιεχόμενό της. Πάντως, οι Άγγλοι ήταν ήδη ενοχλημένοι, διότι δεν είχε γίνει δεκτή η δική τους θέση επί τη βάσει της οποίας θα έπρεπε να καταγραφεί ρητώς ότι τα τουρκικά κεφάλαια δεν μπορούν να παγώνουν για πολιτικούς λόγους. Η κυπριακή Κυβέρνηση υποστηρίζει ότι επιπροσθέτως, οι Βρετανοί επιχείρησαν να εισαγάγουν στο κείμενο αναφορά για την άρση της λεγόμενης απομόνωσης των Τουρκοκυπρίων.\nΤο αποτέλεσμα των κυπριακών ενεργειών έσπευσαν να χαιρετίσουν ως «μεγάλη επιτυχία» ο κυβερνητικός εκπρόσωπος και ο Γ.Γ. του ΑΚΕΛ.\n«Πήρε το «συγχωροχάρτι» η Τουρκία και από τους 27»\nΗ Τουρκία έλαβε χθες στις Βρυξέλλες το πολυπόθητο «συγχωροχάρτι» για τη στάση της απέναντι στην Κύπρο, με αποτέλεσμα να μην υπάρχει πλέον «κυπριακό εμπόδιο» στις ενταξιακές διαπραγματεύσεις της στην Ε.Ε., πλην της τελικής κρίσης για το αν θα γίνει ή όχι μέλος της Ε.Ε. μετά το τέλος των διαπραγματεύσεών της.\nΤο συγχωροχάρτι αυτό έδωσαν από κοινού στην Τουρκία η ελληνική και η κυπριακή κυβέρνηση, οι οποίες με μια πρωτοφανή κίνηση στα χρονικά των κρατών-μελών αποδέχθηκαν να κλείσει θέμα ύψιστου εθνικού συμφέροντός τους στο κατώτερο επίπεδο του Συμβουλίου υπουργών Εξωτερικών, ώστε να μην έρθει στο Συμβούλιο Κορυφής της Πέμπτης και γίνει αντικείμενο συζήτησης σε επίπεδο αρχηγών κρατών-μελών της Ε.Ε.\nΜε βάση τη συμφωνία που επετεύχθη στο χθεσινοβραδινό Συμβούλιο των υπουργών Εξωτερικών, οι 27 απελευθέρωσαν την Τουρκία από τη δεσμευτική υποχρέωση που οι ίδιοι οι εταίροι τής είχαν επιβάλει το 2005 και το 2007. Δηλαδή να εφαρμόσει το Πρόσθετο Πρωτόκολλο στην περίπτωση της Κύπρου ανοίγοντας τα τουρκικά λιμάνια και αεροδρόμια στην Κύπρο και επιπροσθέτως να έχει προχωρήσει σε εξομάλυνση των σχέσεών της με την Κύπρο, ειδάλλως σ’ αυτό το Συμβούλιο Κορυφής θα επανεξεταζόταν η συνολική πορεία της Τουρκίας στην Ε.Ε.\nΜπροστά στον όγκο των εταίρων που αυτή τη στιγμή δεν ήθελαν να ανοίξουν κεφάλαιο επανεξέτασης της διαπραγματευτικής πορείας της Τουρκίας, η κυπριακή κυβέρνηση σε πλήρη σύμπνοια με την ελληνική κυβέρνηση δεν επέμειναν ούτε στην επιβολή κυρώσεων για την αρνητική συμπεριφορά της Τουρκίας ούτε σ’ ένα νέο χρονοδιάγραμμα ουσιαστικής επαναξιολόγησης της Τουρκίας για τα ίδια θέματα, αλλά ούτε και σε άμεσο μπλοκάρισμα (σ.σ. έτσι για την τιμή των όπλων…) ενταξιακών κεφαλαίων της Τουρκίας, π.χ. του κεφαλαίου του περιβάλλοντος, το οποίο ανοίγει η σουηδική προεδρία στις 21 Δεκεμβρίου…\nΗ μονομερής -προφορική- δήλωση της κυπριακής κυβέρνησης ότι κρατά το δικαίωμα να μπλοκάρει στο μέλλον άλλα διαπραγματευτικά κεφάλαια δημιουργεί ασάφεια στο αν η πράξη αυτή θα γίνεται με αυστηρά πολιτικά κριτήρια ή με βάση τη συμπεριφορά της Αγκυρας απέναντι στο τρέχον κοινοτικό κεκτημένο. Το σημείο αυτό είναι μεγάλης σημασίας για το ουσιαστικό πολιτικό όπλο της Κύπρου που τελικά είναι μόνον το κεφάλαιο της ενέργειας Ε.Ε. – Τουρκίας.\nΗ χθεσινή εξέλιξη στις Βρυξέλλες αποτελεί ένα ουσιαστικό ορόσημο για την πορεία, όχι μόνον των ευρωτουρκικών σχέσεων, αλλά και των ελληνοτουρκικών και της πορείας του ίδιου του κυπριακού ζητήματος.\nΗ Ελλάδα έχοντας να διαχειριστεί την οικτρή οικονομική κατάστασή της με αυστηρούς κριτές την Κομισιόν, την ευρωομάδα και την ΕΚΤ και με ανοιχτό ένα ακόμα εθνικό μέτωπο, το θέμα των Σκοπίων, αποδεικνύεται μάλλον ανίσχυρη να χρησιμοποιήσει τους κοινοτικούς θεσμούς και το κεκτημένο για άμεσα πρακτικά αποτελέσματα ως μοχλό πίεσης απέναντι στην υποψήφια προς ένταξη Τουρκία. (σ.σ. Δεν είναι τυχαίο άλλωστε ότι ο πρωθυπουργός ουδέποτε κατονόμασε μέχρι τώρα τις φράσεις «Πρωτόκολλο» ή «κυρώσεις» σε βάρος της Τουρκίας. Αντιθέτως ευθύς εξ αρχής έμεινε πιστός σ’ ένα «νέο χρονοδιάγραμμα» για την ενταξιακή πορεία της Τουρκίας χωρίς συγκεκριμένη αρχή και τέλος.) Κατ’ αυτόν τον τρόπο όμως, το ειδικό βάρος της υποψήφιας Αγκυρας, ακόμα και μέσα στους κοινοτικούς κόλπους, φαντάζει πολύ μεγαλύτερο έναντι αυτού της Αθήνας, κράτους-μέλους.\nΗ Λευκωσία και ο πρόεδρος Χριστόφιας έχουν πλέον ελάχιστα ουσιαστικά μέσα πίεσης για την αντιμετώπιση της Αγκυρας σε μια διαφαινόμενη λύση του Κυπριακού, η οποία πλέον δεν φαίνεται να υπερβεί την προσεχή άνοιξη.\nΗ Τουρκία έχει κάθε λόγο να επαίρεται ότι εφαρμόζει επακριβώς την πολιτική της και τις σχετικές δηλώσεις της. Από το φθινόπωρο μέχρι και σήμερα, η κυβέρνηση Ερντογάν διαβεβαίωνε προς πάσα κατεύθυνση ότι ούτε θα εφαρμόσει το Πρωτόκολλο προς την Κύπρο ούτε θα υποστεί έστω και μια γρατζουνιά στην ενταξιακή πορεία της. Χθες επιβεβαιώθηκε πλήρως.\n«»Αλώβητο» μήνυμα του Άντρου»\n«Θέλουμε να περάσει ξεκάθαρα το μήνυμα ότι δεν μπορεί η Τουρκία να τυγχάνει διαφορετικής μεταχείρισης από τις άλλες χώρες που είναι υποψήφιες για ένταξη στην ΕΕ και την ίδια στιγμή πρέπει να επικεντρώνουμε όλη μας την προσοχή στο πώς θα γίνει κατορθωτό να επιλυθεί το Κυπριακό το συντομότερο δυνατό», τόνισε χθες ο Γ.Γ. του ΑΚΕΛ Άντρος Κυπριανού, μιλώντας κατά την άφιξή του από την Ιταλία, όπου είχε επαφές με αξιωματούχους. Ο Μάρκος Κυπριανού δίνει μεγάλη μάχη στις Βρυξέλλες, είπε, ότι αυτό ήταν «και το κύριο χαρακτηριστικό που είχαμε συζητήσει με τον Πρόεδρο του Ιταλικού Κοινοβουλίου, ο οποίος είχε πει ότι θα είναι πάρα πολύ δύσκολη η προσπάθεια που καταβάλλουμε στη Σύνοδο των Υπουργών Εξωτερικών», εξήγησε, επαναλαμβάνοντας ότι το κόμμα του στηρίζει τις προσπάθειες που καταβάλλονται από τον Υπουργό Εξωτερικών και την Κυβέρνηση.\n«Μακάρι να φτάσουμε σε λύση μέχρι το Γενάρη ή το Φεβράρη», είπε απαντώντας στον Μεχμέτ Αλί Ταλάτ. «Αλλά δεν είναι με τα ευχολόγια που θα λυθεί το Κυπριακό, είναι με συγκεκριμένες ενέργειες που πρέπει να γίνουν στο τραπέζι των συνομιλιών», υπογράμμισε, προσθέτοντας πως «αν καταθέσουν θέσεις που εντάσσονται μέσα στα πλαίσια που έχουν συμφωνηθεί, τότε το Κυπριακό μπορεί να επιλυθεί, αν όχι, νομίζω ότι όσα χρόνια και να περάσουν δεν θα επιλυθεί το Κυπριακό».\nΚληθείς να σχολιάσει την ενέργεια του Τούρκου Πρωθυπουργού Ταγίπ Ερντογάν να ζητήσει από τον Πρόεδρο Ομπάμα μεγαλύτερη εμπλοκή των ΗΠΑ στις προσπάθειες επίλυσης του Κυπριακού, ο κ. Κυπριανού είπε ότι «εμείς έχουμε ξεκαθαρίσει κατ’ επανάληψη και θεωρώ ότι είναι αχρείαστο να επανερχόμαστε. Η λύση πρέπει να προέλθει από τους ίδιους τους Κυπρίους, εμείς επιμένουμε ότι το πλαίσιο μέσα στο οποίο θα επιλυθεί το Κυπριακό είναι το πλαίσιο των Ηνωμένων Εθνών», είπε και σημείωσε πως «από εκεί και πέρα πολλοί μπορούν να ασκήσουν την επιρροή τους πάνω στην τουρκική πλευρά, για να συνεργαστεί για τη λύση, και οι ΗΠΑ συμπεριλαμβανόμενες».\nΕρωτηθείς κατά πόσο ευσταθούν καταγγελίες που εκτοξεύτηκαν κατά του ΑΚΕΛ για ανάμειξη στην κρίση στο ΔΗΚΟ και τις κατηγορίες στελεχών του κόμματος ότι το ΑΚΕΛ προσπαθεί να τους χειραγωγήσει, ο Άντρος Κυπριανού απάντησε ότι «τα εσωκομματικά ζητήματα του ΔΗΚΟ δεν μας αφορούν, αφορούν τα στελέχη, τα μέλη, τους ψηφοφόρους του κόμματος. Εμάς μας αφορά μόνο η συνεργασία που έχουμε με το ΔΗΚΟ και το πώς το ΔΗΚΟ αντιμετωπίζει αυτή τη συνεργασία και το πώς αντιμετωπίζει το δικό μας το κόμμα και την κυβέρνηση κατά συνέπεια». Απ’ εκεί και πέρα, πρόσθεσε, «με ανοησίες δεν ασχολούμαστε».\nΟ Αναπληρωτής ΥΠΕΞ Δρούτσας συνεννοούνταν με τους Άγγλους για τις πιέσεις προς τον Τάσσο 22/10/2009\nTags: Δημήτρης Δρούτσας, Ντέιβιντ Χάνεϋ, Σχέδιο Ανάν\n«Ο Αναπληρωτής ΥΠΕΞ Δρούτσας συνεννοούνταν με τους Άγγλους για τις πιέσεις προς τον Παπαδόπουλο να δεχθεί το σχέδιο Ανάν»\nΈχει ήδη αναφερθεί ότι ο νέος αναπληρωτής ΥΠΕΞ, Δρούτσας, ήταν εκ των μαγείρων του σχεδίου Ανάν όταν ήταν σύμβουλος του GAP στο ΥΠΕΞ επί Σημίτη. Για το ότι ήταν γνώστης και μάγειρας υπάρχουν και αποδείξεις.\nΟ David Hannay που λοιδορήθηκε και μισήθηκε περισσότερο από οποιονδήποτε άλλο ξένο απεσταλμένο για το Κυπριακό, ήταν ο απεσταλμένος των Βρετανών για τη λύση του Κυπριακού. Ο συγκεκριμένος τυπάκος έχει γράψει και βιβλίο επί του θέματος: «Cyprus: the search for a solution».\nΤι λέει στο βιβλίο του;\nΑπλά περιγράφει κυνικά πως σχεδίαζαν να πιέσουν τον Παπαδόπουλο να πει το «ΝΑΙ» και πως ενημέρωνε στο breakfast τον Dimitri Droutsas, Papandreou’s adviser για τις εξελίξεις!!\nΤο βιβλίο υπάρχει στο Google αλλά η συγκεκριμένη σελίδα που βλέπετε παραπάνω\nμπορεί να διαβαστεί μόνο ανα αγοραστεί το βιβλίο…\nΑυτά για όσους λένε ότι ο GAP δεν είχε ιδέα για το τι γινόταν…\nTώρα ότι και να πούμε βέβαια το παιχνίδι χάθηκε… Αρκεί να μην ματώσει και η Ελλάδα μαζί με τους κ. Παπανδρέου-Δρούτσα και το ΠΑΣΟΚ.\nΠρος τον επισκεπτόμενο την Κύπρο, και πεφιλημένο του Νίκου Αναστασιάδη, Γιώργο Παπανδρέου 20/10/2009\nPosted by Εμπροσθοφύλακας in ΕΘΝΙΚΑ ΘΕΜΑΤΑ, ΚΥΠΡΙΑΚΟ, ΜΙΚΡΟΠΟΛΙΤΙΚΗ.\nTags: συνομιλίες Χριστόφια-Ταλάτ, Γιωργάκης, Γιώργος Παπανδρέου, Δημήτρης Δρούτσας, Δημήτρης Χριστόφιας, Νίκος Αναστασιάδης\nΤης μάνας μας, της Ελλάδας, Πρωθυπουργέ, κύριε Γιώργο Α. Παπανδρέου, καλωσόρισες στο νησί μας το νοτιότερο. Σε υποδεχόμαστε με τις προσήκουσες σε δημοκρατικά εκλελεγμένο πρωθυπουργό της μητρός Ελλάδος τιμές. Αλλά και με τη δεδηλωμένη από χρόνια, προς εσένα προσωπικά, έλλειψη εμπιστοσύνης που αρμόζει σε όποιον υποστήριξε το εφιαλτικό Σχέδιο Ανάν, τ’ οποίο, δόξα τω λαώ, αποκρούστηκε με το 76% της Λαϊκής Κυριαρχίας. Με την έλλειψη εμπιστοσύνης, συνάμα, που αρμόζει σε όσους τον Ενιαίο Αμυντικό Χώρο Ελλάδας – Κύπρου, του αειμνήστου πατρός σου Ανδρέα Γ. Παπανδρέου, κατάργησαν από τον Οκτώβριο του 2001, μεταξύ των οποίων, τότε, και ΕΣΥ ως υπουργός Εξωτερικών του κ. Κ. Σημίτη.\nΕν τούτοις, κύριε Πρωθυπουργέ μας, προσευχόμαστε εξ όλης της ψυχής και εξ όλης της διανοίας, η πρωθυπουργία σου, με έργα και πράξεις, να διαψεύσει τους βασιζόμενους στο βεβαρημένο παρελθόν φόβους μας. Προσευχόμαστε πρωτίστως και πάνω απ’ όλα να μπορέσεις να ανορθώσεις και να ενδυναμώσεις την Ελλάδα μας. Να κάμεις ΙΣΧΥΡΟ το ελλα-δικό μας κράτος: Στο Αιγαίο, στη Θράκη, στην Ανατολική Μεσόγειο, στα Βαλκάνια, στην οικονομία, στην άμυνα, στη διπλωματία, στην κοινωνική δικαιοσύνη, στον πολιτισμό. Και τους εν Ελλάδι, εν Κύπρω κι όπου γης Έλληνες και Ελληνίδες, υπερήφανους ξανά για την πατρίδα.\nΓια το Κυπριακό θα ακούσεις τα καθέκαστα από το στόμα του Έλληνα Κύπριου Προέδρου της Κυπριακής Δημοκρατίας κ. Δ. Χριστόφια και των άλλων εκλελεγμένων ηγετών του κυπριακού Ελληνισμού. Όμως, λάβε υπόψη ότι, στο βάθος των σκέψεων και της εκάστοτε πολιτικής τους, το μόνιμο καταθλιπτικό υπόβαθρο είναι ένα: Η απόγνωση ότι η Ελλάδα μας μοιάζει με… Ξιπετσισμένον Κουρκουτά. Την παραστατικότερη πολιτική απόδοση του όρου αυτού στην κοινή νεοελληνική, την είχε πει, με δικά του λόγια, διαχρονικώς επαληθευόμενα, πριν από 59 χρόνια, ο δικός σου ο παππούς, ο αείμνηστος Γεώργιος Παπανδρέου, αντιπρόεδρος της τότε κυβέρνησης: «Η Ελλάς αναπνέει με δύο πνεύμονες, τον έναν αγγλικόν, τον δε αμερικανικόν και δι’ αυτό δεν ημπορεί, λόγω του Κυπριακού, να κινδυνεύση να πάθη από ασφυξίαν»…\nΜέγιστη , λοιπόν και πρωταρχική σημασία, πάνω και πέρα από τους τρέχοντες χειρισμούς, το ύψιστο καθήκον σου, Πρωθυπουργέ μας, να πάψει η Ελλάς να είναι σαν Ξιπετσισμένος Κουρκουτάς. Για ν’ αναπνέει, επιτέλους, μ’ ελληνικά πνευμόνια: «Η Ελλάδα στους Έλληνες», όπως υπενθυμίζει κι η λησμονημένη φευ από την Αθήνα, Αεροπορική Βάση στην Πάφο που φέρει τ’ όνομα του αείμνηστου πατρός σου, «Ανδρέας Παπανδρέου».\nΤώρα, λοιπόν, που υποτάχθηκαν ΚΑΙ στην ντενκτασική απαίτηση για ΤΟΥΡΚΙΚΗ εκ περιτροπής προεδρία του Σ2ΣΣ («Συνεταιρισμού Δύο Συνιστώντων Στέιτς») και τώρα που η λεγόμενη «Πολιτική Ισότητα» ενσαρκώνεται στην ΥΠΟΤΑΓΗ του 82% στο 18%, με τη «στάθμιση» τετραπλασιασμού της τουρκικής ψήφου έναντι της ελληνικής, αντιλαμβάνεστε ξεκάθαρα πλέον ότι δεν ήταν για φτυμμαθκιές όσοι από χρόνια επέμεναν ότι η Διζωνική Δικοινοτική Ομοσπονδία είχε 5 κύρια χαρακτηριστικά, (α) Άδικη, (β) Αντιδημοκρατική, (γ) Ανελεύθερη, (δ) Ρατσιστική και (ε) Ανθελληνική λύση;\n«Το κλειδί είναι εδώ: Ο ΔΗΣΥ πρώτος απ’ όλες τις δυνάμεις, αποκάλυψε την προτίμησή του»\nΌλες οι πολιτικές δυνάμεις της Κύπρου, κυβέρνηση και κόμματα, φαίνεται να επενδύουν σημαντικά στην επίσκεψη του πρωθυπουργού της Ελλάδας Γιώργου Παπανδρέου στο νησί μας, καθώς συμπίπτει με μια κρίσιμη περίοδο σημαντικών αποφάσεων για το κυπριακό, γεγονός το οποίο όχι απλώς συναισθάνεται ο πρωθυπουργός, αλλά προχώρησε ήδη σε ουσιαστικές κινήσεις, όπως η επίσκεψή του στην Τουρκία, μόλις τρεις μέρες μετά την εκλογή του.\nΠληροφορίες μας από την Αθήνα αναφέρονται στην πρόθεση του κ. Παπανδρέου, αφενός να λειτουργήσει ως συναινετικός κρίκος ανάμεσα στις πολιτικές δυνάμεις της Κύπρου, αλλ’ αφετέρου να αναβαθμίσει το ρόλο του μητροπολιτικού ελληνισμού στις εξελίξεις του κυπριακού. Επιδίωξη του Έλληνα πρωθυπουργού, είναι η επαναφορά της ελληνικής πλευράς στη θέση του πρωταγωνιστή και διαμορφωτή των εξελίξεων, εγκαταλείποντας την τακτική της απλής διαχείρισης, που ακολουθήθηκε την τελευταία πενταετία.\nΟ Παπανδρέου επαναφέρει τη γραμμή διαμόρφωσης και ελέγχου των εξελίξεων\nΤην επαναφορά της ελληνικής πλευράς στη θέση του πρωταγωνιστή και διαμορφωτή των εξελίξεων, εγκαταλείποντας την τακτική της απλής διαχείρισης που ακολουθήθηκε την τελευταία πενταετία, έχει ως βασικό στόχο του ο Έλληνας πρωθυπουργός Γιώργος Παπανδρέου, που φτάνει σήμερα στην Κύπρο, πραγματοποιώντας την πρώτη επίσημη επίσκεψή του ως πρωθυπουργός στο εξωτερικό.\nΠληροφορίες μας από την Αθήνα αναφέρονται στην πρόθεση του κ. Παπανδρέου, αφενός να λειτουργήσει ως συναινετικός κρίκος ανάμεσα στις πολιτικές δυνάμεις της Κύπρου, αλλ’ αφετέρου να αναβαθμίσει το ρόλο του μητροπολιτικού ελληνισμού στις εξελίξεις του κυπριακού.\nΟ στόχος του Έλληνα πρωθυπουργού, να λειτουργήσει ως κρίκος συναίνεσης μεταξύ των πολιτικών δυνάμεων της Κύπρου, διευκολύνεται από τη στάση που τήρησαν τα κόμματα τόσο σε σχέση με την εκλογή του, όσο και σε σχέση με την επίσκεψή του στην Κύπρο. Ο Δημοκρατικός Συναγερμός πρώτος απ’ όλες τις πολιτικές δυνάμεις, ακόμα και προεκλογικά, ανέδειξε την προτίμησή του στον τερματισμό της παθητικής στάσης της Αθήνας έναντι των χειρισμών των Κυπρίων στο κυπριακό. Είναι δεδομένη η ταύτιση του ΔΗΣΥ με την ενεργή εμπλοκή της ελληνικής κυβέρνησης στο κυπριακό, πρακτική που όταν συνέβαινε (επί διακυβερνήσεων Κληρίδη και Σημίτη) οδήγησε στη θριαμβευτική επιτυχία της ένταξης της Κυπριακής Δημοκρατίας στην ΕΕ.\nΠάντως, χθες εκδηλώθηκαν πολύ θερμά στην επίσκεψη του Έλληνα πρωθυπουργού το ΔΗΚΟ και η ΕΔΕΚ (είδηση σε άλλη στήλη), ενισχύοντας τη στάση της κυπριακής κυβέρνησης όπως αυτή εκδηλώθηκε από τη συνέντευξη του προέδρου Χριστόφια και τις δηλώσεις του κυβερνητικού εκπροσώπου, Στέφανου Στεφάνου.\nΠληροφορίες μας από την Αθήνα, αναφέρουν ότι ο κ. Παπανδρέου θα τηρήσει χαμηλούς τόνους και βεβαίως θα επαναλάβει την καθαρή και σταθερή στήριξή του στους χειρισμούς του προέδρου Χριστόφια στο κυπριακό. Αλλά, στους συνομιλητές του θα θέσει σαφώς την ανάγκη, οι πρωτοβουλίες να επιστρέψουν στην ελληνική πλευρά ώστε Αθήνα και Λευκωσία να χαράσσουν πορεία που να ρυμουλκεί τους άλλους πρωταγωνιστές και ειδικά την Τουρκία στην πορεία του κυπριακού. Φιλοσοφία του νέου Έλληνα πρωθυπουργού, είναι η αναζωπύρωση της διπλωματικής συνεργασίας Αθηνών – Λευκωσίας, η οποία υποχρέωσε τον διεθνή και ευρωπαϊκό παράγοντα και πρωτίστως την Τουρκία, να δεχτούν χωρίς περιθώρια αντιδράσεων την ένταξη της Κύπρου στην Ε. Ένωση. Το επιτελείο του κ. Παπανδρέου θεωρεί ότι το κλειδί των εξελίξεων στο κυπριακό βρίσκεται στα χέρια της ελληνικής πλευράς, από τους χειρισμούς της οποίας πρέπει να διαμορφώνεται η στάση των άλλων.\nΝέος οδικός χάρτης\nΚαταλύτης αυτών των χειρισμών είναι η ενταξιακή πορεία της Τουρκίας, μέσα από την οποία η Κύπρος και η Ελλάδα θα ελέγχουν τη στάση της στο κυπριακό. Σοβαρό στοιχείο αυτής της διπλωματικής κοινής δράσης φαίνεται να είναι ένας νέος οδικός χάρτης, που θέτει ξανά την Τουρκία στην υποχρέωση να δίνει εξετάσεις στο κυπριακό για να περνά τα εμπόδιά της στην Ευρώπη. Ενδεικτική πάντως της πρόθεσης του πρωθυπουργού να εμπλακεί ενεργότερα στο κυπριακό, είναι η κίνησή του να επισκεφθεί την Τουρκία μόλις τρεις μέρες μετά την εκλογή του στην πρωθυπουργία.\nΠολύ σημαντική χαρακτήρισε την επίσκεψη στην Κύπρο του Έλληνα πρωθυπουργού Γιώργου Παπανδρέου, ο υπουργός Εξωτερικών Μάρκος Κυπριανού, σημειώνοντας πως είναι πολύ σημαντικό για την κυβέρνηση να έχουμε και τη συμπαράσταση της Ελλάδας στις κινήσεις που κάνουμε στο διεθνή χώρο. Ο κ. Κυπριανού θεωρεί πως δεν θα υπάρξει αναβολή στην αξιολόγηση της πορείας ένταξης της Τουρκίας στην Ευρωπαϊκή Ένωση τον Δεκέμβριο, λέγοντας πως δεν πρέπει εμείς να στέλλουμε το μήνυμα ότι είμαστε έτοιμοι να συζητήσουμε ένα τέτοιο θέμα.\nΕξαιρετικά σημαντική χαρακτήρισε την επίσκεψη του πρωθυπουργού και ο κυβερνητικός εκπρόσωπος Στέφανος Στεφάνου.\n«Η επίσημη επίσκεψη, είπε, γίνεται και σε μια εξαιρετικά σημαντική περίοδο. Βρισκόμαστε ενόψει του οροσήμου του Δεκεμβρίου και της αξιολόγησης της Τουρκίας», ανέφερε ο κ. Στεφάνου.\n«Στην Κύπρο για χάραξη «οδικού χάρτη»»\nΗ αλήθεια είναι ότι με δεδομένες τις αμφισβητήσεις και τις ανησυχίες πολλών που συνοδεύουν την εκλογή του, ο Γιώργος Παπανδρέου σπεύδει να δώσει δείγματα στενής συνεργασίας με τη Λευκωσία και τον Πρόεδρο Χριστόφια. Άσχετα, λοιπόν, από τη σημασία που, ταυτόχρονα, δίνει στη διαβούλευση με την Άγκυρα (όπως έδειξε το ταξίδι-αστραπή την περασμένη εβδομάδα), έρχεται σήμερα εδώ στη Λευκωσία και έχει ήδη από την πλευρά του ανακοινώσει την αιχμή της κοινής ατζέντας. Σύμφωνα με το περιβάλλον του Έλληνα Πρωθυπουργού, θα είναι η χάραξη ενός «οδικού χάρτη» για την ενταξιακή πορεία της Τουρκίας. Η έκφραση «οδικός χάρτης» που έχει καθιερωθεί τα τελευταία 20 χρόνια στο χώρο της ευρωπαϊκής κοινοτικής διπλωματίας, είναι γνωστό ότι αναφέρεται στους μεταβατικούς στόχους, τους οποίους θα πρέπει να επιτυγχάνει η Τουρκία, ως υποψήφια για ένταξη χώρα, προκειμένου να συνεχίζει απρόσκοπτα την ενταξιακή πορεία της. Δηλαδή, με απλά λόγια, η πορεία της Τουρκίας θα είναι με όρους και αυτοί οι όροι θα διατυπωθούν δημόσια και θα είναι δεσμευτικοί…\nΤο πρώτο ερώτημα αφορά στην αποτελεσματικότητα του όλου εγχειρήματος του «οδικού χάρτη» από τη στιγμή που στο πρόσφατο παρελθόν, συναντώντας τον προκάτοχο του Πρωθυπουργού Παπανδρέου, ο Πρόεδρος Χριστόφιας είχε ξεκαθαρίσει ότι η Κύπρος δεν πρόκειται να ασκήσει βέτο (διευκρινίζοντας μάλιστα ότι δεν έχει τη δυνατότητα να φέρει εναντίον της τα υπόλοιπα… 26 κράτη-μέλη η μικρή Κύπρος!).\nΤο δεύτερο συναφές ερώτημα έχει να κάνει με τη συνοχή της πολιτικής του νέου Πρωθυπουργού της Ελλάδας. Η πρόταση Παπανδρέου για «οδικό χάρτη» σημαίνει ότι κάτι τέτοιο, που μπορεί (κατ’ ευχήν) να αποφασιστεί στο Ευρωπαϊκό Συμβούλιο του Δεκεμβρίου, θα ισχύσει στην επόμενη περίοδο. Δηλαδή να υιοθετηθεί ένας «χάρτης πορείας» με στόχους-οδοδείκτες για την Τουρκία μέσα στο επόμενο εξάμηνο (για παράδειγμα). Ταυτόχρονα, όμως, ο Έλληνας Πρωθυπουργός έχει κατ’ επανάληψη τονίσει τον τελευταίο καιρό ότι για τη δική του κυβέρνηση «όλα βρίσκονται στο τραπέζι των διαπραγματεύσεων, ακόμα και το βέτο, ως χρήσιμα εργαλεία. Πώς, όμως, συμβιβάζονται αυτά τα δύο; Αν Ελλάδα και Κύπρος σκοπεύουν να δώσουν άλλη μια παράταση, αλλά με «όρους» στην τουρκική υποψηφιότητα, τότε ακριβώς δεν τίθεται θέμα βέτο (παραμόνο και πάλι στο… μέλλον).\n«Η ενταξιακή πορεία θα υποχρεώσει την Τουρκία να κάνει κάποιες αλλαγές και κάποιες κινήσεις, να εξευρωπαϊσθεί». Στην πορεία, όμως, φάνηκε ότι κάτι τέτοιο δεν ισχύει! (ή τουλάχιστον ισχύει πολύ λιγότερο από ό,τι αναμενόταν). Όροι για την τουρκική υποψηφιότητα υπήρχαν και στο παρελθόν και μάλιστα πολύ σαφείς. Κι αυτό το σχήμα της «οδικής πορείας» υπήρχε από την αρχή… Ωστόσο, η Άγκυρα δεν εκπλήρωσε ποτέ κανέναν στόχο! Για την ακρίβεια ούτε έναν για τα θέματα που αφορούν στην Κύπρο και την Ελλάδα. Γιατί, άραγε, αυτήν τη φορά να πράξει κάτι διαφορετικό;\nΟι ουσιαστικές επιλογές\nΑΝΤΙ για σιγουριά και προσδοκίες, ο περίφημος «χάρτης πορείας» που προωθεί ο Πρωθυπουργός Παπανδρέου σήμερα, μάλλον «χάρτη απορίας» θυμίζει. Απορία, από την έλλειψη πόρων, θέλησης και επινοήσεων απέναντι στη σκληρή στάση και πολιτική της Τουρκίας, αλλά και πολλές απορίες των πολιτών σχετικά με τις ουσιαστικές επιλογές των κυβερνώντων σε Αθήνα και Λευκωσία.\nΗ στάση και ο ρόλος του Νίκου Αναστασιάδη\nΑΥΤΗ η πολιτική Παπανδρέου με (εκ νέου) «οδικό χάρτη» είναι σε μεγάλο βαθμό η ιδέα που επαναλαμβάνει και προωθεί τους τελευταίους μήνες ο πρόεδρος του ΔΗΣΥ. Θα έλεγε, λοιπόν, κανείς ότι: Ο Νίκος Αναστασιάδης ήταν ενήμερος των προθέσεων του (σχεδόν σίγουρου) νέου Πρωθυπουργού. Γιώργος Παπανδρέου και Νίκος Αναστασιάδης υιοθετούν μια «ιδέα» που διοχετεύτηκε από τρίτους «μεγάλους και δυνατούς» προκειμένου να αντιμετωπισθεί σενάριο «κρίσης του Δεκεμβρίου». Σχετική μ’ αυτήν τη φαινομενικά νέα πολιτική Παπανδρέου πρέπει να είναι και η «κόντρα» Αναστασιάδη – Καραμανλή λίγες μέρες πριν από τις εκλογές. Στην πραγματικότητα δεν ήταν «αντιπαράθεση», αλλά πρωτοβουλία του προέδρου του ΔΗΣΥ να «εκθέσει» τον ηγέτη του «αδελφικού κόμματος» μόλις λίγες μέρες πριν από την εκλογική αναμέτρηση της 4ης Οκτωβρίου.\nΟι πληροφορίες είναι περισσότερο από σαφείς. Η σχετική αντιπαράθεση υπήρχε στο παρασκήνιο όλο αυτό τον καιρό και ακόμα πιο πριν, από το 2004. Ο πρόεδρος του ΔΗΣΥ καταλόγιζε στον ηγέτη της Ν.Δ. και της ελληνικής κυβέρνησης ότι «δεν κάνει κάτι» και ότι «άφησε τον Χριστόφια να μας οδηγεί στο… άγνωστο με βάρκα την ελπίδα». Ο ίδιος ο Καραμανλής, φανερά δυσαρεστημένος με τα παιχνίδια που παίχτηκαν το 2004, αλλά και ανήσυχος με την επιμονή του προέδρου του ΔΗΣΥ (και άλλων) στο ίδιο ουσιαστικά… «ανανικό» σενάριο, συνήθιζε να λέει off the record ότι είπαν άλλοτε και οι Γάλλοι στον Πρόεδρο Παπαδόπουλλο: «Δεν μπορούμε εμείς να ζητάμε περισσότερα απ’ ό,τι ζητάνε οι ίδιοι οι Κύπριοι». Εξάλλου, ο Νίκος Αναστασιάδης ποτέ δεν «χώνεψε» την καλή συνεργασία Καραμανλή – Παπαδόπουλου…\n«Αθήνα – Λευκωσία σε πορεία «νέου Ελσίνκι»»\nΝέα σελίδα στον τρόπο με τον οποίο θα χειριστούν στο εξής τις ευρωτουρκικές σχέσεις και το Κυπριακό άνοιξαν χθες στη Λευκωσία ο πρωθυπουργός της Ελλάδας κ. Γ. Παπανδρέου και ο πρόεδρος της Κυπριακής Δημοκρατίας κ. Δ.Χριστόφιας. Οι δύο ηγέτες συμφώνησαν ότι θα συνδέσουν ξανά άμεσα τη λύση του Κυπριακού με την ενταξιακή πορεία της Τουρκίας, θέτοντας ως ορόσημο το Ευρωπαϊκό Συμβούλιο του Δεκεμβρίου, το οποίο κατά δήλωση του έλληνα πρωθυπουργού αποτελεί το σημείο αφετηρίας για τον οδικό χάρτη της Τουρκίας.\nΟι κκ. Παπανδρέου και Χριστόφιας αποσαφήνισαν ότι δεν επιζητούν την τιμωρία της Τουρκίας αλλά τη δημιουργία συνθηκών οι οποίες θα δώσουν δυναμική τόσο στην ευρωπαϊκή πορεία της γειτονικής χώρας όσο και στο Κυπριακό.\nΑνακοίνωσαν επίσης ότι ως τον Δεκέμβριο θα αναλάβουν κοινές δράσεις, με ομάδες εργασίας και κοινή εκστρατεία, ώστε να αναζητήσουν συμμαχίες στην Ευρώπη των «27». Σε ανεπίσημες δηλώσεις του προς τους δημοσιογράφους ο Πρωθυπουργός είπε ότι θα πυκνώσει η συνεργασία ανάμεσα στον αναπληρωτή υπουργό Εξωτερικών κ. Δ. Δρούτσα και τον υπουργό Εξωτερικών της Κύπρου κ. Μ. Κυπριανού , ο οποίος ενδέχεται να επισκεφτεί την Αθήνα πιθανόν και την προσεχή εβδομάδα. «Χάσαμε πολύ χρόνο.Η δυναμική του Ελσίνκι έχει θολώσει» είπε ο κ. Παπανδρέου.\nΣε ό,τι αφορά πάντως ειδικότερα τη στάση που θα τηρήσουν η Λευκωσία και η Αθήνα έναντι της Τουρκίας στη Σύνοδο Κορυφής του Δεκεμβρίου ο κύπριος πρόεδρος δήλωσε ότι «οι αποφάσεις για το τι δέον γενέσθαι θα ληφθούν την κατάλληλη στιγμή έχοντας μπροστά μας όλες τις επιλογές». «Στόχος μας δεν είναι η τιμωρία της Τουρκίας. Στόχος είναι η αξιοποίηση του ορόσημου του Δεκεμβρίου για την προώθηση της επίλυσης του Κυπριακού» συμπλήρωσε.\nΟ κ. Χριστόφιας απέρριψε επίσης το ενδεχόμενο συζήτησης εναλλακτικών σχεδίων, λέγοντας ότι εναλλακτικά σχέδια επικίνδυνα για την Κύπρο κάνει η Τουρκία, ενώ παρατήρησε ότι αν δεν λυθεί το Κυπριακό η Τουρκία δεν θα μπορεί να ενταχθεί πλήρως στην ΕΕ. «Δεν εί μαστε και μαζοχιστές στο κάτω κάτω» επισήμανε.\nΑπό την πλευρά του ο έλληνας πρωθυπουργός, στην πρώτη επίσημη επίσκεψη εκτός Ελλάδας μετά την ψήφο εμπιστοσύνης που έλαβε από τη Βουλή επισήμανε ότι «υπάρχει ένα τέλμα στην πορεία της Τουρκίας στην ΕΕ και αν χρειάζεται πρέπει να ξαναδώσουμε μια δυναμική που θα συμβάλει όχι μόνο στην πορεία της Τουρκίας στην ΕΕ αλλά και στην επίλυση των μεγάλων θεμάτων όπως είναι το Κυπριακό».\nΗ συνάντηση των δύο ηγετών διεξήχθη σε θερμό κλίμα το οποίο αποτυπώθηκε και στις προσφωνήσεις τους: «Σας ευχαριστώ,φίλε κύριε πρωθυπουργέ» είπε ο κ. Χριστόφιας, ο οποίος καλωσορίζοντας τον έλληνα πρωθυπουργό στην είσοδο του Προεδρικού Μεγάρου τού έσφιξε το χέρι λέγοντας: «Βάλσαμο είναι για μας η επίσκεψή σας σε αυτή τη δύσκολη στιγμή». Αλλά και ο κ. Παπανδρέου δεν παρέλειψε να αναφερθεί στη «βαθιά και προσωπική» φιλία τους. Πριν από τις επίσημες δηλώσεις έγραψε στο βιβλίο επισκεπτών: «Η Ελλάδα είναι ξανά δίπλα στην Κυπριακή Δημοκρατία,ενεργά,όχι με λόγια αλλά με πράξεις».\n«Απαραίτητος ένας νέος οδικός χάρτης για την Τουρκία»\nΤην άποψη ότι δεν πρέπει να «κλείσει η πόρτα» της ενταξιακής πορείας της Τουρκίας εξέφρασε, με συνέντευξή του στο Έθνος της Κυριακής, ο αναπληρωτής ΥΠΕΞ της Ελλάδας Δημήτρης Δρούτσας, επισημαίνοντας ταυτόχρονα την αναγκαιότητα διαμόρφωσης ενός νέου οδικού χάρτη για την Άγκυρα.\nΟ κ. Δρούτσας υπέδειξε περαιτέρω, πως η διατήρηση ανοικτής της ευρωπαϊκής προοπτικής της Τουρκίας εξυπηρετεί τόσο τα συμφέροντα της Ελλάδας όσο και της Κύπρου. Υπογράμμισε, ωστόσο, πως η Τουρκία οφείλει να εκπληρώσει, στο έπακρον, τις υποχρεώσεις της ως υποψήφιας χώρας έναντι της Ε.Ε. και όλων των κρατών-μελών, και να μη θεωρεί τίποτε δεδομένο εκ των προτέρων.\n«Ένας νέος ‘Οδικός Χάρτης’ είναι απαραίτητος και αποτελεί στόχο μας. Δεν συμφωνούμε ότι πρέπει να ‘κλείσει η πόρτα’ της ενταξιακής πορείας της Τουρκίας -δεν συμφέρει Ελλάδα και Κύπρο. Βεβαίως, η Τουρκία οφείλει να εκπληρώσει, στο ακέραιο, όλες τις υποχρεώσεις που έχει αναλάβει ως υποψήφια προς ένταξη χώρα απέναντι στην Ε.Ε. και όλα τα κράτη-μέλη, και να μη θεωρεί τίποτε δεδομένο», επισήμανε ο κ. Δρούτσας.\nΓια το σχέδιο Ανάν, στη συζήτηση για τη διαμόρφωση του οποίου ο ίδιος είχε διαδραματίσει σημαντικό ρόλο, ο Έλληνας Αναπληρωτής ΥΠΕΞ ανέφερε ότι\nη τελική μορφή του Σχεδίου Ανάν δεν απηχεί το αποτέλεσμα το οποίο είχε τεθεί ως στόχος, κι ότι, στο τελικό στάδιο της διαπραγμάτευσης, την ευθύνη είχε η νέα ελληνική κυβέρνηση που προέκυψε στις εκλογές του 2004, υπό τον Κ. Καραμανλή. Υπογράμμισε, επιπρόσθετα, ότι η συγκεκριμένη περίοδος, καθώς και το σχέδιο Ανάν, ανήκουν στην ιστορία. «Στο τελικό -και καθοριστικό στις μεγάλες διαπραγματεύσεις- στάδιο, δεν ήμαστε εμείς οι διαπραγματευτές, αλλά ο κ. Καραμανλής. Επέλεξε να μη διαπραγματευτεί, να μη διεκδικήσει έστω ένα καλύτερο αποτέλεσμα. Αυτά όμως ανήκουν στην Ιστορία, όπως και το Σχέδιο Ανάν», σημείωσε.\nΔέον να υπομιμνηστεί, ότι η συγκεκριμένη τοποθέτηση του Έλληνα Αναπληρωτή ΥΠΕΞ αντιβαίνει προς την ειλημμένη κοινή απόφαση του Εθνικού Συμβουλίου της Κύπρου, ότι η Τουρκία δεν πρέπει να περάσει αλώβητη το ορόσημο του Δεκεμβρίου, αν δεν συμμορφωθεί προς τις δεσμεύσεις έναντι της Ε.Ε. και της Κύπρου, αλλά και προς τις πρόσφατες δηλώσεις του Προέδρου Χριστόφια, ότι η Κύπρος, έστω και μονομερώς, αν χρειαστεί, δεν θα επιτρέψει στην Άγκυρα να περάσει χωρίς συνέπειες την αξιολόγηση του Δεκεμβρίου.


Πλοία και φορτωτική για ποδήλατα | ΠΟΔΗΛΑΤισσΕΣ.gr\nΠλοία και φορτωτική για ποδήλατα\nΠαρ, 01/07/2011 - 19:51\nΧαιρετίζω τους συντρόφους συνποδηλάτες. Θα ήθελα να μοιραστώ μαζί σας την απόρια και το θυμό που μου γεννήθηκε σήμερα κατά την έκδοση ακτοπλοϊκών εισιτηρίων και να μου πείτε αν γνωρίζετε κάτι. Για ποδήλατα φορτωμένα στη σχάρα αυτοκινήτου στο πίσω μέρος απαιτείται φορτωτική στα πλοία; Αυτό μου είπε εκπρόσωπος της ναυτιλιακής εταιρίας λέσβου (NEL LINES). Θα τρελαθούμε τελείως;;;; Σας ευχαριστώ\nΠαρ, 01/07/2011 - 23:23\nΟχι βεβαια!!!! Ουτε για πλακα\nΟχι βεβαια!!!! Ουτε για πλακα μην πληρωσεις... εχω παει αμετρητες φορες με σχαρα ποδηλατου και δεν εχω ρωτησει ποτε αν θα πληρωσω.....το φορτωνω στο αμαξι και παω!!!!! Η μονη περιπτωση να πληρωσεις (οταν πας μονο με το ποδηλατο σου) και αυτη οχι παντα και αναλογα και με την εταιρια, ειναι οταν δεν θα στο δεχτουνε σαν χειραποσκευη αλλα σαν οχημα... Συνηθως αυτο το κανουν σε μικρες "παντοφλες" και οχι σε μεγαλα πλοια.\nΣάβ, 02/07/2011 - 18:24\nΔεν είχα πρόθεση να πληρώσω\nΔεν είχα πρόθεση να πληρώσω αλλά ήθελα και μια δεύτερη γνώμη για να δω με τι αέρα θα πάω. Φαντάζομαι πάντως ότι αν το συνολικό μήκος του αυτοκινήτου μαζί με τα ποδήλατα δε ξεπερνάει τα 4.25m δε θα υπάρχει ούτως ή άλλως θέμα. Ελπίζω να μη μου δημιουργήσουν πρόβλημα για να μην τους δημιουργήσω και εγώ.Σε ευχαριστώ για την απάντηση σου...